open-index/open-wikipedia-markdown huggingface dataset:
అయాచితం నటేశ్వరశర్మ

thumb|260x260px|ప్రపంచ కవితా దినోత్సవం సందర్భంగా 2016, మార్చి 21న హైదరాబాదులోని రవీంద్రభారతిలో వివిధ రాష్ట్రాలకు చెందిన జాతీయ స్థాయి కవులచే తెలంగాణ ప్రభుత్వ భాషా సాంస్కృతిక శాఖ నిర్వహించిన కవి సమ్మేళనంలో అయాచితం నటేశ్వర శర్మకి మామిడి హరికృష్ణ సత్కారం
**డాక్టర్ అయాచితం నటేశ్వరశర్మ** (1956 జులై 17 -  2024 సెప్టెంబరు 10) తెలంగాణకు చెందిన సంస్కృతాంధ్రవిద్వత్కవి, శతావధాని. 2023లో తెలంగాణ ప్రభుత్వం నుండి దాశరథి సాహితీ పురస్కారాన్ని అందుకున్నాడు.

## జీవిత విశేషాలు
ఇతడు 1956, జులై 17న కామారెడ్డి జిల్లా, రామారెడ్డి మండలం, రామారెడ్డి గ్రామంలో జయలక్ష్మీదేవి, అనంతరాజశర్మ దంపతులకు జన్మించాడు. 1966వరకు రామారెడ్డిలోనే ప్రాథమిక విద్యను అభ్యసించారు. 1967లో తిరుపతిలోని వేద సంస్కృత పాఠశాలలో చేరి 1973 వరకు సంస్కృత సాహిత్య, వ్యాకరణాలను చదివారు. 1977లో శ్రీవేంకటేశ్వర ఓరియెంటల్ కళాశాల నుండి వ్యాకరణ శిరోమణి పట్టాపుచ్చుకున్నారు. అనంతరం ఇతడు కామారెడ్డిలోని ప్రాకృత విద్యా పరిషత్ ఓరియెంటల్ కళాశాలలో ఉపన్యాసకునిగా అడుగుపెట్టారు. ప్రస్తుతం అదే కళాశాలకు ప్రిన్సిపాల్‌గా పనిచేస్తున్నారు. సంస్కృతాంధ్ర భాషలలో రచనలు చేస్తున్నారు. హరిదా రచయితల సంఘం అనే సంస్థకు గౌరవ అధ్యక్షుడిగా ఉంటున్నారు.జాతీయసాహిత్యపరిషత్తు, హితసాహితి వంటి సాహిత్యసంస్థలలో కీలక పదవులలో సాహిత్య వికాసానికి కృషి చేశారు.ఎందరో యువకవులకు మార్గదర్శనం చేసి కవులుగా తీర్చిదిద్దారు.సంస్కృతంలో,తెలుగులో అష్టావధానాలు,శతావధానాలు చేశారు.

## రచనలు
thumb|260x260px|2023లో దాశరథి సాహితీ పురస్కారం అందుకుంటున్న అయాచితం నటేశ్వరశర్మ

## బిరుదులు
# కవిరత్న
# అవధానిశిరోమణి
# మహోపాధ్యాయ

## పురస్కారాలు
# 1977 - హైదరాబాద్ కళాసాహితి వారి రాష్ట్రస్థాయి ఉత్తమ కవితా పురస్కారం
# 1979 - వేములవాడ కళాభారతి వారి రాష్ట్రస్థాయి సాహిత్యవిమర్శ పురస్కారం
# 1980 - శ్రీ వేంకటేశ్వర విశ్వవిద్యాలయ రజతోత్సవాలలో భాగంగా ఉత్తమ కవితా పురస్కారం
# 1983 - భారతీప్రశస్తి కవితా సంపుటికి జాతీయ సాహిత్య పరిషత్తు పురస్కారం
# 1994 - సంస్కృతంలో ఉత్తమ సాహిత్య పరిశోధనకు ఉస్మానియా విశ్వవిద్యాలయం వారి నుండి స్వర్ణపతకం
# 2002 - గరిశకుర్తి సాహితీ పురస్కారం
# 2005 - స్పందన సాహితి, రాయగడ (ఒరిస్సా) వారి ఉత్తమ కవితా పురస్కారం
# 2005 - నిజామాబాద్ జిల్లా ఉగాది ఉత్సవాలలో అవధాన పురస్కారం
# 2009 - రంజని - విశ్వనాథ జాతీయ పద్యకవితా పురస్కారం
# 2010 - శోభనాథ్‌సింహ్ కవితా పురస్కారం
# 2011 - కిన్నెర కుందుర్తి వచనకవితా పురస్కారం
# 2011 - రాష్ట్రకవి ఓగేటి సాహిత్య పురస్కారం
# 2012 - ప్రపంచ తెలుగు మహాసభలలో జిల్లా ఉత్తమకవి పురస్కారం
# 2012 - పొట్టిశ్రీరాములు తెలుగు విశ్వవిద్యాలయం వారి అవధాన కీర్తి పురస్కారం
# 2014 - తేజ ఆర్ట్‌ క్రియేషన్స్‌, ఆలేరు వారి తేజ పురస్కారం
# 2016 - తెలుగు విశ్వవిద్యాలయము - ప్రతిభా పురస్కారాలు (2015) - తెలుగు విశ్వవిద్యాలయం, 20 డిసెంబరు 2O16.
# 2019 - తెలుగు విశ్వవిద్యాలయం సాహితీ ఊపురస్కారం 2016 (శకుంతల పుస్తకానికి)
#2023 - దాశరథి సాహితీ పురస్కారం (తెలంగాణ ప్రభుత్వం)

## మరణం
అయాచితం నటేశ్వరశర్మ అనారోగ్యంతో 2024 సెప్టెంబరు 10న హైదరాబాదు, బోయినపల్లిలోని తన స్వగృహంలో మరణించాడు.

## మూలాలు

వర్గం:1956 జననాలు
వర్గం:సంస్కృత పండితులు
వర్గం:తెలుగు కవులు
వర్గం:జీవిస్తున్న ప్రజలు
వర్గం:నిజామాబాదు జిల్లా కవులు
వర్గం:నిజామాబాదు జిల్లా అవధానులు
వెంకటాపురం (గిద్దలూరు)

**వెంకటాపురం**  మార్కాపురం జిల్లా గిద్దలూరు మండలానికి చెందిన రెనెన్యూయేతర గ్రామం. 
## సాగు/త్రాగునీటి సౌకర్యం
గుండ్లమోటు ప్రాజెక్టు:- వెంకటాపురం అటవీ ప్రాంతంలో ఉన్న ఈ ప్రాజెక్టుకు మరమ్మత్తు పనులు జరుగుచున్నవి. ఈ పనులు పూర్తి అయినచో, మొత్తం ఐదు చెరువులకు పూర్తిస్థాయిలో నీటి సౌకర్యం లభించగలదు. 
## మూలాలు

## వెలుపలి లింకులు
బద్దం ఎల్లారెడ్డి

**బద్దం ఎల్లారెడ్డి** (జ.1906, గాలిపల్లి గ్రామం, మ. 1979) తెలంగాణ రాష్ట్రానికి చెందిన భారతీయ కమ్యూనిస్టు నాయకుడు. ఆయన తెలంగాణ సాయుధ పోరాట యోధుడు.

## జీవిత విశేషాలు
ఆయన రాజన్న సిరిసిల్ల జిల్లా, ఇల్లంతకుంట మండలం గాలిపల్లి గ్రామంలో 1906 లో జన్మించారు. ఆయన భారత మాజీ ప్రధాని జవహర్లాల్ నెహ్రూ ఆశయాలకు ప్రభావితుడైనాడు. ఆయన 1930 నుంచి కమ్యూనిజం వైపు ఆకర్షితులైనారు. 1938లో సత్యాగ్రాహానికి పూనుకున్నారు. సాయుధ పోరాటంలో ఆయన జైలుకు కూడా వెళ్లారు. 1939లో కమ్యూనిస్టు పార్టీ హైదరాబాదులో శాఖను ప్రారంభించగా దానిలో రావి నారాయణరెడ్డి లాంటి వారితో కలిసి బద్దం ఎల్లారెడ్డి పనిచేశారు.

## ఆంధ్ర మహాసభ, తెలంగాణ పోరాటం
ఆయన 1941లో ఎల్లారెడ్డి ఆంధ్రమహాసభకు ప్రధాన కార్యదర్శిగా ఎన్నికోబడ్డారు. తెలంగాణ సాయుధ పోరాటంలో కీలకపాత్ర వహించారు. తర్వాత రాజకీయాలలో చేరి లోక్‌సభకు, రాష్ట్ర శాసనసభకు ఎన్నికయ్యారు.

## ఉద్యమాలు
ఎల్లారెడ్డి విద్యార్థి దశలోనే పోరుబాట పట్టారు. 1930లో కాకినాడ ఉప్పుసత్యాగ్రహంలో పాల్గొని 7 మాసాలు జైలు శిక్షకు గురయ్యారు. తెలంగాణ సాయుధ పోరాటం సమయంలో అగ్రనాయకులలో ముఖ్యులుగా మారారు. సాయుధ పోరాట కాలంలోనూ అరెస్ట్ అయి 3 సంవత్సరాలు జైలుశిక్ష అనుభవించారు.

## రాజకీయ ప్రస్థానం
యుక్తవయస్సు నుంచే కమ్యూనిజం వైపు ఆకర్షితుడైన ఎల్లారెడ్డి 1952లో పీపుల్స్ డెమొక్రటిక్ ప్రంట్ తరపున కరీంనగర్ లోక్‌సభ నియోజకవర్గం నుంచి పి.వి.నరసింహరావుపై విజయం సాధించారు. 1956లో సిపిఐ కేంద్ర కార్యవర్గ సభ్యులయ్యారు. 1958లో బుగ్గారం అసెంబ్లీ నియోజకవర్గం నుంచి శాసనసభకు ఎన్నికయ్యారు. 1964లో రాజ్యసభకు ఎన్నికైనారు. 1972లో ఇందుర్తి అసెంబ్లీ నియోజకవర్గం నుంచి ఎన్నికై శాసనసభలో రెండోసారి ప్రవేశించారు.

## మరణం
ఆయన 1978 డిసెంబరు 27న మరణించారు.

## గుర్తింపులు
కరీంనగర్ లో ఆయన విగ్రహం 2006 లో ప్రతిష్ఠించబడింది

## మూలాలు

## ఇతర లింకులు

వర్గం:తెలంగాణ సాయుధ పోరాట యోధులు
వర్గం:1906 జననాలు
వర్గం:1979 మరణాలు
వర్గం:1వ లోక్‌సభ సభ్యులు
వర్గం:2వ లోక్‌సభ సభ్యులు
వర్గం:5వ లోక్‌సభ సభ్యులు
వర్గం:జగిత్యాల జిల్లా నుండి ఎన్నికైన శాసన సభ్యులు
వర్గం:రాజన్న సిరిసిల్ల జిల్లా రాజకీయ నాయకులు
వర్గం:కరీంనగర్ జిల్లా (సంయుక్త ఆంధ్రప్రదేశ్) నుండి ఎన్నికైన లోక్‌సభ సభ్యులు
వర్గం:రాజన్న సిరిసిల్ల జిల్లా స్వాతంత్ర్య సమర యోధులు
ఫిడేలు రాగాల డజన్

**ఫిడేలు రాగాల డజన్** పఠాభి రాసిన పన్నెండు వచన కవితల సంపుటం. 1939 లో మొదటిసారి వెలువడింది. 
## పుస్తక విశేషాలు
భావ కవిత్వం మీద పనిగట్టుకుని దండయాత్ర చేసినవాడు పఠాభి. ఫిడేలు రాగాల డజన్ భావకవిత్వ హేళన ప్రతిభావంతంగా చేసిన కావ్యం. శుక్లపక్షంలా జడ దృక్పథంతో భావకవిత్వాన్ని హేళన చేసిన కావ్యం కాదిది. భావకవిత్వం వల్ల ఏర్పడిన జడత్వాన్ని తొలగించే దృక్పథంతో చేసిన ప్రాణవంతమైన హేళన ఇది. 

## పుస్తక స్వరూపం
కవి ఈ పుస్తకాన్ని వచన పద్యములు అని పేర్కొన్నాడు. పుస్తకం అట్ట మీద - ‘‘చదవండి ఫిడేలు రాగాల డజన్ ’’ అని ఉంటుంది. కింద చిన్న ఫిడేలు బొమ్మ ఉంటుంది. ఇక్కడ కొంత కొంటె దనం. అప్పట్లో కొత్త దనం- కన బరిచారు. ఫిడేలు బొమ్మ కింద రాగాల డజన్ అని ముద్రించారు. కింద చలం గారి మాటలు ... వెనుక అట్ట మీద విద్వాన్ విశ్వం గారివీ, వేదుల (సత్య నారాయణ శర్మ) వారివీ , మాటలు ఉన్నాయి. ఆంధ్ర పత్రిక వారివీ, కథాంజలి వారివీ అభిప్రాయాలు కూడా వేశారు. పుస్తకములు దొరుకు స్థలము : నమ్మాళ్వారు, పోస్టు బాక్సు 251, మద్రాసు అని ఉంటుంది ఇక, ఇంట్రో శ్రీ.శ్రీ రాసేరు. శ్రీ.శ్రీ నవ కవుల తిరుగు బాటుని గురించి రాస్తూ ఫిడేలు రాగాల డజన్ చదవమని సలహా ఇచ్చాడు. 38 పేజీలున్న ఈ చిన్ని పుస్తకంలో పుటల సంఖ్య లన్నీ తెలుగు అంకెలే వేసారు.

## మూలాలు

## ఇతర లింకులు
* వెల్చేరు నారాయణరావు గారి సిద్ధాంత గ్రంథమైన “కవితా విప్లవాల స్వరూపం” నుండి
వర్గం:కవితా సంకలనాలు
కాకతీయ వైద్య కళాశాల

**కాకతీయ వైద్య కళాశాల**  (KMC) తెలంగాణ రాష్ట్రంలోని ఉన్న వైద్య విద్యా సంస్థలలో ఒకటి. ఇది వరంగల్ లో ఉంది. ఇది ఎన్టీఆర్  ఆరోగ్య వైద్య విశ్వవిద్యాలయ౦, భారతీయ వైద్య మ౦డలి ఆధ్వర్య౦లో నిర్వహి౦చబడుచున్నది.
## చరిత్ర
కాకతీయ వైద్య కళాశాల 1959 వ  స౦.లో వర౦గల్ ప్రా౦తీయ వైద్య స౦స్థ అప్పటి ముఖ్యమ౦త్రి నీల౦ స౦జీవ రెడ్ది గారి ప్రోత్సాహంతో స్థాపి౦చబడినది
## కళాశాల ఆవరణ
152.17 ఎకరాల (0.6158 చ"పు కి"మీ) విస్తీర్ణ౦లో  ఆవరి౦చి యు౦ది.శాశ్వత భవన నిర్మాణానికి ౪౭  లక్షలు ఖర్చయ్యాయి.  దీనిని అప్పటి ప్రధాని ఇ౦దిరాగా౦ధి ప్రార౦భి౦చారు. దీని అనుబ౦ధ  ఆసుపత్రి  మహాత్మా గా౦ధీ స్మారక వైద్యశాల ఉన్నది.
## కళాశాల
మొదట ఈ కళాశాల  ఉస్మానియా విశ్వవిద్యాలయ౦ అనుబ౦ధ కళాశాలగా ఉ౦డేది. తర్వాత   కాకతీయ  విశ్వవిద్యాలయానికి మార్చబడి౦ది. ప్రస్తుత౦  1  మార్చి 1987  ను౦చి  ఎన్టీఆర్  ఆరోగ్య   వైద్య   విశ్వవిద్యాలయ౦ అనుబ౦ధ కళాశాలగా ఉ౦ది.

ప్రస్తుతం ఈ కళాశాల  "శ్రీ కాళోజీ నారాయణ రావు ఆరొగ్య వైద్య విశ్వవిద్యాలయం" అనుబంధ కళాశాల గా ఉంది 

## మూలాలు

## ఇతర లింకులు

* Directory of Alumni of Kakatiya Medical College, Warangal
* KMC, Warangal - 1980 Batch Alumni

వర్గం:1959 స్థాపితాలు
వర్గం:తెలంగాణ వైద్య కళాశాలలు
వర్గం:తెలంగాణ విద్యాసంస్థలు
గౌరిపెద్ది రామసుబ్బశర్మ

right|250px|గౌరిపెద్ది రామసుబ్బశర్మ
**గౌరిపెద్ది రామసుబ్బశర్మ** శతావధాని. తిరుపతిలోని శ్రీవేంకటేశ్వర ప్రాచ్యకళాశాలలో అధ్యాపకుడిగా పనిచేశాడు. అన్నమయ్య సంకీర్తనలను పరిష్కరించే దిశగా కృషిచేశాడు. ప్రముఖ అవధానులు గండ్లూరి దత్తాత్రేయశర్మ, నరాల రామారెడ్డి, చక్రాల లక్ష్మీకాంతరాజారావు మొదలైనవారు ఇతని శిష్యులు. శ్రీదేవీమాహాత్మ్యము అనే ఆధ్యాత్మిక గ్రంథాన్ని రచించాడు.
## జీవితవిశేషాలు
ఇతడు 1922, సెప్టెంబరు 10 తేదీకి సరియైన దుర్మతి నామ సంవత్సర భాద్రపద శుద్ధ చతుర్దశినాడు చిత్తూరు జిల్లా, గర్నిమిట్ట గ్రామంలో జన్మించాడు.  ఇతడు బాల్యంలో మర్మాల చంగయ్య వద్ద విద్యాభ్యాసం చేశాడు. తరువాత తిరుపతి లోని శ్రీ వేంకటేశ్వర సంస్కృత కళాశాలలో చదివి సాహిత్య శిరోమణి పట్టాను పొందాడు. ఆ సమయంలో చేట్లూరు రాఘవాచార్యులు, వెంకట వరదాచార్యులు, సుదర్శనాచార్యులు ఇతని గురువులు. తరువాత మండలీక వేంకటశాస్త్రి వద్ద వేదాంతం, ప్రస్థానత్రయం చదువుకొన్నాడు. అంతే కాక ఆయుర్వేదము, మంత్రశాస్త్రము, జ్యోతిషము, ధర్మశాస్త్రములలో కూడా పాండిత్యం గడించాడు. ఇతడు 1948 నుండి 51 వరకు కడపలోని రామకృష్ణ హైస్కూలులో సంస్కృతాంధ్రోపాధ్యాయునిగా పనిచేశాడు. తరువాత 1951 నుండి 1974 వరకు శ్రీ వేంకటేశ్వర ప్రాచ్యకళాశాలలో గీర్వాణాంధ్ర భాషలలో ఉపన్యాసకుడిగా పనిచేశాడు. ఈ సమయంలో రాళ్లపల్లి అనంతకృష్ణశర్మతో కలిసి అన్నమాచార్య సంకీర్తనలపై పరిశోధన చేశాడు. 1974లో అన్నమాచార్య ప్రాజెక్టులో నియుక్తుడై తాళ్లపాక అన్నమాచార్య కీర్తనలు అనేకం పరిష్కరించి ప్రచురించాడు.

## అవధానాలు
ఇతడు తొలి అవధానం తన 40 సంవత్సరాల వయసులో 1962లో ప్రొద్దుటూరులో చేశాడు. ఆ తరువాత ఇతడు  ప్రొద్దుటూరు, కడప, తణుకు, భద్రాచలము, చిత్తూరు, నెల్లూరు, వరంగల్లు, బెంగళూరు, ఒంటిమిట్ట, కోడూరు, మదనపల్లి, పీలేరు, కర్నూలు, సంతవేలూరు, అనంతపురం, కదిరి,ధర్మవరం, మడకశిర, కళ్యాణదుర్గం, తూంగుండ్రం, అరగొండ, తిరుపతి, పుంగనూరు, చంద్రగిరి, పుత్తూరు,వెంకటగిరి, శ్రీకాళహస్తి,మంగళంపేట మొదలైన చోట్ల 60 వరకు అవధానాలు చేశాడు.

ఇతడు అవధానాలలో చెప్పిన పద్యాలు కొన్ని:
* సమస్య: సహగమనము చేసి యతని సతి జీవించె.
పూరణ: ఇహమున్ బరమున్ దెలియక
అహమున్ కైకేయి రాము నడవికి పంపెన్
సహియించి వనికి పతితో 
సహగమనము చేసి యతని సతి జీవించెన్.


* సమస్య: కలలో గర్భము నిల్చె కోమలిని లోకంబింక నిందింపదే
పూరణ: అలఘ స్వాంతుడు కామశాస్త్ర ధిషణా ఖ్యాతుండు ప్రాయంబునన్
లలితాంగీమణి నూత్నయవ్వన సముల్లాస స్ఫురద్రూప తాన్
వలపుల్ మానసమందు నాడగను నిర్వక్రంబులౌ రాకపో
కలలో గర్భము నిల్చె కోమలిని లోకంబింక నిందింపదే


## రచనలు
# శృంగార సంకీర్తనలు (పరిష్కరణ)
# ఆధ్యాత్మ సంకీర్తనలు (పరిష్కరణ)
# శ్రీదేవీమాహాత్మ్యము
# పాండురంగ మహాత్మ్యము (పరిష్కరణ)

## మూలాలు

వర్గం:శతావధానులు
వర్గం:1922 జననాలు
వర్గం:1991 మరణాలు
వర్గం:అవధానులు
వర్గం:చిత్తూరు జిల్లా అవధానులు
వర్గం:చిత్తూరు జిల్లా ఉపాధ్యాయులు
వర్గం:చిత్తూరు జిల్లా కవులు
జయరాజు

**జయరాజు** తెలంగాణకు చెందిన కవి, పాటల రచయిత, గాయకుడు, తెలంగాణ ఉద్యమకారుడు. తెలంగాణ ప్రభుత్వం నుండి రాష్ట్రస్థాయి సాహిత్య పురస్కారాన్ని, 2023లో కాళోజీ సాహిత్య పురస్కారాన్ని అందుకున్నాడు. జయరాజ్‌ ప్రకృతి మీద 122 కథలు, గేయాలతో రాసిన ‘అవని’ పుస్తకం హిందీ, ఇంగ్గిష్‌, కన్నడ సహా అనేక భాషల్లోకి అనువాదమై విస్తృత ప్రాచుర్యం పొందింది.జయరాజ్ సార్ 

ఆయనను 2025 జూన్ 30న తెలంగాణ భాషా సాంస్కృతిక శాఖ సలహాదారుల కమిటీ సభ్యుడిగా నియమిస్తూ రాష్ట్ర ప్రభుత్వం ఉత్తర్వులు జారీ చేసింది.

## తల్లిదండ్రులు
జయరాజు మహబూబాబాద్‌ జిల్లా, మహబూబాబాద్‌ మండలం, గుమ్మనూర్‌ లో జన్మించాడు. తల్లి గోడిశాల చెన్నమ్మ, తండ్రి గొడిశాల కిష్టయ్య.

## బాల్యం, చదువు
చదువంతా ఖమ్మం జిల్లా బయ్యారం మండలం గంధంపల్లిలో సాగింది. విద్యార్థి నాయకుడిగా కళాశాల, హాస్టల్ సమస్యల పై పోరాడిండు.  మహబూబాబాద్‌ డిగ్రీ కళాశాలలో డిగ్రీ చేస్తూ మధ్యలోనే ఆపి, కొత్తగూడెంలో ఐటీఐ పూర్తి చేశారు. డిగ్రీ పూర్తి చేయకముందే జయరాజును ఉద్యోగం వరించింది.

## ఉద్యోగం
సింగరేణిలో ఫిట్టర్‌ గా ఉద్యోగంలో చేరాడు. సింగరేణి కార్మికుల సమస్యలపై పోరాడాడు. ఆ క్రమంలో లాఠీ దెబ్బలు తిన్నాడు. ఎన్నోసార్లు జైలుకు వెళ్ళాడు. సింగరేణి కార్మికుల సమస్యల పరిష్కారం కోసం నెలరోజులు చేసిన సమ్మెతో పాల్గొన్నాడు. చివరికి ఇద్దరు ముఖ్యమంత్రులు ప్రలోభ పెట్టినా జయరాజ్‌ తన పంథా వీడలేదు.

## పాటగానే
పేదలకై బుట్టి పాటలు రాశాడు. కదిలే పాటల ప్రవాహంలా పల్లెపాటలను కూడా రాశాడు. తన స్నేహితుడు చేరాల కనుమూసినపుడు “ నిన్నెట్టా మరిచిపోదును చేరాల..’ అన్న పాట, కాచినపల్లి ఎన్‌కౌంటర్‌ పై రాసిన “ఎక్కడ ఉన్నారో అన్నలు... యాడా ఉన్నారో... నింగీలోన తొంగి చూసే చుక్కలైనారో..’ ఈ పాట జయరాజును ప్రపంచానికి పరిచయం చేసింది. చెలకల్లో లేని నీళ్లు రైతు కళ్లల్లో చూసి జయరాజు రాసిన ‘వానమ్మ వానమ్మా.. వానమ్మ.. ఒకసారైన వచ్చిపోవే.. వానమ్మ..’ కరువుతో అల్లాడే ప్రతి పల్లెలోన, పనిపాటల్లోనా కష్టజీవికి తోడైనిలిచింది. నీల్లోసుకున్న కంకి నీళ్లాడలేక పాయే అన్న పదం, గుండె గల్ల ఎవరినైనా కదిలిస్తది. అంత సక్కని పాట వానమ్మ పాట. 
thumb|2023 కాళోజీ సాహిత్య పురస్కారాన్ని అందుకుంటున్న జయరాజ్

## వెండితెరకు
జయరాజు రాసిన పాటలు సినిమారంగానికి కూడా వెళ్ళాయి. అడవిలో అన్న సినిమాకు హైలెట్‌గా నిలిచిన *వందనాలమ్మ* పాటను, దండోరా సినిమాలో ఆణిముత్య గీతమైన *కొండల్లో కోయిల పాటలు పాడాలి* అనే పాటను జయరాజే రాశాడు.

## పురస్కారాలు
# కాళోజీ సాహిత్య పురస్కారం (తెలంగాణ ప్రభుత్వం, 09.09.2023. రవీంద్రభారతి)
# సుద్దాల హనుమంతు-జానకమ్మ పురస్కారం ( 2018 అక్టోబరు 14)

## మూలాలు

## ఇతర లంకెలు
http://avaninews.com/article.php?page=48
http://www.teluguliterature.in/2014/04/blog-post_20.html

వర్గం:గాయకులు
వర్గం:మహబూబాబాదు జిల్లా రచయితలు
వర్గం:సాహిత్య విమర్శకులు
వర్గం:హిందూ రచయితలు
వర్గం:విప్లవ రచయితలు
వర్గం:తెలుగు కళాకారులు
వర్గం:తెలుగు జానపద కళాకారులు
వర్గం:తెలుగు సినిమా పాటల రచయితలు
వర్గం:మహబూబాబాదు జిల్లా ప్రజానాట్యమండలి కళాకారులు
యత్న దోష పద్ధతి

## శాస్త్రీయ పరిశోధన

సాధారణంగా ఒక పరికల్పన (hypothesis)ను ఒక ప్రయోగం (experiment) యొక్క ఫలితాన్ని పరిశీలించడం ద్వారా నిరూపిస్తారు. ఫలితం పరికల్పనకు సానుకూలంగా లేనట్లయితే, అప్పుడు ఆ పరికల్పనను నిరాకరిస్తారు. అయితే, ఫలితం పరికల్పనకు సానుకూలంగా ఉన్నట్లయితే, ప్రయోగం పరికల్పనకు మద్దతు ఇస్తుందని పేర్కొంటారు. ఒక ఉపయోగకర పరికల్పన భావి కథనాలను అనుమతిస్తుంది, సమయ పరిశీలన యొక్క కచ్చితత్వంలో, భావి కథనం ధ్రువీకరించబడుతుంది. పరిశీలన యొక్క కచ్చితత్వం కాలానుగుణంగా మెరుగుపడుతున్నప్పుడు, పరికల్పన ఒక కచ్చితమైన భావి కథనాన్ని అందించలేకపోవచ్చు. ఈ సందర్భంలో, పాత పరికల్పనను సవాలు చేస్తూ ఒక కొత్త పరికల్పన ఉద్భవిస్తుంది, కొంతవరకు కొత్త పరికల్పన, పాత పరికల్పన కంటే మరింత కచ్చితమైన భావి కథనాలను అందిస్తుంది, నూతన పరికల్పన పాత దానిని భర్తీ చేస్తుంది.

సాధారణంగా, పరిశోధన అనేది ఒక నిర్దిష్ట వ్యవస్థీకృత విధానాన్ని అనుసరిస్తుందని చెప్పవచ్చు. దశల క్రమం మారినప్పటికీ, కింది దశలు పరిశోధనలో భాగంగా ఉంటాయి:
# అంశం యొక్క పరిశీలనలు, నిర్మాణం
# పరికల్పన
# సంభావిత వివరణలు
# కార్యాచరణ వివరణ
# సమాచారాన్ని సేకరించడం
# సమాచార విశ్లేషణ
# పరీక్ష, పరికల్పన సవరణ (యత్న దోష పద్ధతి)
# నిర్ధారణ, అవసరమైతే పునరుక్తి

## ట్రయల్ అండ్ ఎరర్

ట్రయల్ అండ్ ఎరర్ అనేది ఒక సమస్యా పరిష్కార పద్ధతి. ఒక సమస్యని పదే పదే పరిపరి విధాలుగా పరిష్కరించి ఫలితం ఆశాజనకంగా ఉందో లేదో చూడడమే ఈ పద్ధతిలోని మూల రహశ్యం. దీనిని నేతి నేతి పద్ధతి; నేతి నేతి మార్గం; ప్రయత్న వైఫల్య పద్ధతి; అవక్షేప పద్ధతి, యత్న-దోష పద్ధతి అని రకరకాల పేర్లతో తెలుగులో పిలుస్తున్నారు. "నేతి" అంటే "ఇది కాదు" అని అర్థం కనుక  "నేతి నేతి పద్ధతి" అంటే "ఇది కాదు, ఇది కాదు" అనుకుంటూ తిరిగి తిరిగి మరొక ప్రయత్నం చెయ్యడం. కంప్యూటర్ రంగంలో వాడుకలో ఉన్న generate and test  పద్ధతి ఈ కోవకి చెందినదే! 

పైపైకి ఇది ఏదో ఆషామాషీ పద్ధతిగా కనిపించినా సమస్యా పరిష్కార పద్దతులలో దీనికి ఒక ప్రత్యేక స్థానం ఉంది. పరిశోధన చేసేటప్పుడు ఎదురైన సమస్యని ఏ విధంగా పరిష్కరించాలో తోచనప్పుడు, ఏదో ఒక బాట వెంబడి వెళ్ళాలి కదా. అలా వెళ్ళినప్పుడు సమస్యకి పరిష్కారం దొరక్కపోయినా ఎంపిక చేసుకున్న మార్గానికి భిన్నంగా మరొక మార్గం మనస్సుకి తట్టవచ్చు కదా. అదీ ఈ పద్ధతిలో కీలకమైన అంశంk.

## ఉదాహరణ
5x + 2 = 17
అనే సమీకరణాన్ని పరిష్కరించడానికి యత్న దోష పద్ధతి ఉపయోగిద్దాం. మొదటి ప్రయత్నంగా  x = 1  నప్పుతుందేమో చూద్దాం. ఇప్పుడు 5x + 2 = 7 అయింది. అనగా దోషం విలువ 17 - 7 = 10. ఇప్పుడు x విలువ మరికొంచెం పెంచి x = 2 అనుకుని  లెక్క తిరిగి చేస్తే 5x + 2 = 12 వచ్చింది. అనగా, దోషం విలువ 17 - 12 = 5. ఇక్కడ గమనించవలసిన విషయం ఏమిటంటే x విలువ పెరిగినప్పుడు దోషం విలువ తరిగింది. ఇప్పుడు x విలువ మరికొంచెం పెంచి x = 3 అనుకుని  లెక్క తిరిగి చేస్తే 5x + 2 = 17 వచ్చింది. సరిపోయింది కదా. కనుక ఈ సమీకరణాన్ని పరిష్కరించగా వచ్చిన సమాధానం x = 3.

## ముఖ్య లక్షణాలు
ఈ పద్ధతికి ఉన్న లక్షణాలు:
* ఈ పద్ధతి ప్రకారం ఒక సమస్యకి పరిష్కారం దొరికితే దొరకొచ్చు గాక. కాని మనం ఏమి చెయ్యడం వల్ల మనకి పరిష్కారం దొరికిందో అవగాహనకలోకి రాదు.
* ఈ పద్ధతి ప్రకారం ఒక సమస్యకి పరిష్కారం దొరికింది కదా అని ఇదే మార్గంలో పయనించినా ఇదే జాతి ఇతర సమస్యలకి పరిష్కారం దొరకాలని లేదు.
* ఈ పద్ధతి ప్రకారం ఒక సమస్యకి పరిష్కారం దొరికినా ఈ మార్గం అత్యుత్తమమైన (optimal) మార్గం అని చెప్పడానికి వీలు లేదు.
* ఈ పద్ధతి ఉపయీగించడానికి ప్రాదేశిక జ్ఞానం (domain knowledge) అవసరం లేదు.

## మూలాలు


వర్గం:పరిశోధన
కంకంటి పాపరాజు

**కంకంటి పాపరాజు** 18 వ శతాబ్దికి చెందిన కవి. ఇతను నెల్లూరు మండలం వాడు. ఆరువేల నియోగ బ్రాహ్మణులలో శ్రీవత్స గోత్రానికి చెందినవాడు.ఆపస్తంబ సూత్రుడు. తండ్రి అప్పయామాత్యుడు. తల్లి నరసాంబ. మదన గోపాల స్వామి భక్తుడు. చతుర్విధ కవితా నిపుణుడు. గణిత శాస్త్ర రత్నాకరుడు. చేమకూర వెంకటకవి తర్వాత మంచికవిగా పేర్కొనవలసినవాడు పాపరాజు మాత్రమే. పాపరాజు విష్ణుమాయా విలాసం అనే యక్షగానం రచించాడు. ఉత్తర రామాయణం అనే ఉత్తమ గ్రంథాన్ని చంపూకావ్యంగా రచించి కవిగా ప్రసిద్ధికెక్కాడు. అంతే కాకుండా ఇతడు తన రెండు గ్రంథాలను తన ఇష్ట దైవమైన నందగోపాలస్వామికి అంకితం ఇచ్చాడు. ఇతడు ప్రళయకావేరి పట్టణములో అమీనుగా లౌక్యాధికారమును కలిగి ఉండెడివాడు. ఇతని తమ్ముడు కంకంటి నారసింహరాజు కూడా కవిత్వం చెప్పినాడు. 
## జీవిత విశేషాలు
పరిశోధకుల అభిప్రాయం ప్రకారం కంకంటి పాపరాజు కాలం సా.శ. 1575 నుంచి 1632 వరకు. కంకంటి పాపరాజు నెల్లూరి సీమ వ్యక్తి అని నిర్ధారణగా తెలుస్తూంది. కానీ ఆయన పట్టణం మాత్రం సాధికారికంగా నిర్ధారింపబడలేదు. కొన్ని ఆధారాలను అనుసరించి ప్రళయకావేరి పట్టణంలో అమీనుగా పనిచేసేవాడని భావిస్తున్నారు. కంకంటి పాపరాజు కాలం ఏమిటో నిర్ధారించేందుకు అవతారికలోనూ, ఆశ్వాసాంత పద్యాల్లోనూ ప్రస్తావనలు ఏమీ లేవు. ఈ పరిస్థితిలో డా.ఎస్.వి.జోగారావు కృషి ఫలితంగా మారుటూరి పాండురంగారావు నిర్ధారించాడు.

## రచనలు
కంకంటి పాపరాజు విష్ణుమాయా విలాసం (యక్షగానం), ఉత్తర రామాయణం (ప్రబంధం) రచించాడు. విష్ణుమాయా విలాసం రచనలో పుష్పగిరి తిమ్మన సహాయం చేశాడని అవతారికలో కృతజ్ఞతలు చెప్పుకున్నాడు. పాపరాజుకు ప్రఖ్యాతిని కట్టబెట్టిన రచన "ఉత్తర రామాయణం". ఉత్తరకాండ రామాయణంలో అంతర్భాగం, భవభూతి దీన్ని ఉత్తర రామచరితమ్ నాటకంగా మలిచాడు. ఐతే దీన్ని తెలుగులో తిక్కన "నిర్వచనోత్తర రామాయణం"గా అనువదించాడు. రంగనాథ రామాయణంలోనూ ఉత్తరకాండ ఉన్నా, పాపరాజు రచన ఓ విశిష్టతను సంతరించుకుంది. కంకంటి పాపరాజు ఉత్తర రామాయణాన్ని ప్రబంధశైలిలో గద్య, పద్యాత్మకంగా (చంపూశైలి) రచించాడు.

## శైలీ-శిల్పము
పాపరాజు ఉత్తర రామకథలోని పురాణ లక్షణాన్ని వదలగొట్టి ప్రబంధ పరిమళాలను అద్దాడు. ప్రబంధ శైలిలో పద్యనిర్మాణం, అష్టాదశ వర్ణనలు చేయడం మాత్రమే కాక సీతారాముల వేషభాషలు, సరస సంభాషణలు తదితర అంశాలన్నిటా ప్రబంధలక్షణాలు ఆపాదించాడు. ఆ ప్రయత్నంలో ఈ కావ్యాన్ని విలాసకావ్యంగా మలిచారు కంటింటి.
### పాత్ర చిత్రణ
పాత్రచిత్రణకు కూడా పురాణస్థాయిని పరిగణనలోకి తీసుకోకుండా రాజవంశంలోని సాధారణ నాయికా నాయకులుగా మలిచాడు. ప్రబంధ లక్షణాలను ఆపాదించే క్రమంలో కంటింటి సీతారాముల పౌరాణిక స్థాయి ఉదాత్తతను కూడా పరిగణించలేదంటే ఆయన ప్రబంధ రచనపై ఎంతటి దృష్టి సారించారో అర్థం చేసుకోవచ్చు.

## ప్రభావం
ప్రబంధ రచనలోని గాఢ బంధమూ, భావప్రౌఢి పలచబడి, ఆశుధోరణి బలపడి, ప్రసన్నతకు, సరళతకూ, సౌకుమార్యతకూ కంటింటి పాపరాజు కావ్యంలో ప్రాధాన్యం ఏర్పడింది. ఇదే శైలి అనంతర కాలంలో తిరుపతి వెంకట కవులు ఆదిగా పింగళి-కాటూరి కవులు, జాషువా, కరుణశ్రీలు అనుసరించారు. వీరందరూ కంటింటి పాపరాజు రచనాశైలితో ప్రభావితులయ్యారని ప్రముఖ విమర్శకులు బేతవోలు రామబ్రహ్మం భావించాడు.

## మూలాలు

## వెలుపలి లంకెలు

*విష్ణుమాయా విలాసము
* ఉత్తర రామాయణము

వర్గం:తెలుగు కవులు
వర్గం:1575 జననాలు
వర్గం:1632 మరణాలు
వర్గం:18 వ శతాబ్ది తెలుగు కవులు
వర్గం:నెల్లూరు జిల్లా కవులు
అలీపూర్‌ద్వార్ జంక్షన్ రైల్వే స్టేషను

**అలీపూర్‌ద్వార్ జంక్షన్ రైల్వే స్టేషను** భారతదేశంలోని పశ్చిమ బెంగాల్ రాష్ట్రంలో ఉత్తర బెంగాల్ లో అలీపూర్ద్వార్ జంక్షన్ జిల్లాలో అలీపూర్ద్వార్ జంక్షన్ నగరం సేవలందించే నాలుగు రైల్వే స్టేషన్లు ఒకటి. దీని స్టేషన్ కోడ్ APDJ. పక్కనున్న రైల్వే జంక్షన్ న్యూ అలీపూర్‌ద్వార్ జంక్షన్ రైల్వే స్టేషను.

అలీపూర్‌ద్వార్ జంక్షన్ రైల్వే స్టేషను (బెంగాళీ: আলিপুরদুয়ার জংশন) భారతదేశం, వెస్ట్ బెంగాల్ రాష్ట్రంలో అలీపూర్‌ద్వార్ జంక్షన్ జిల్లాలో అలీపూర్‌ద్వార్ జంక్షన్ సబ్ డివిజన్  అలీపూర్‌ద్వార్ జంక్షన్ పోలీసు స్టేషన్ పరిధిలోని జనాభా లెక్కల పట్టణం.

## మూలాలు

## బయటి లింకులు

వర్గం:పశ్చిమ బెంగాల్ రైల్వే స్టేషన్లు
వర్గం:పశ్చిమ బెంగాల్ రైల్వే జంక్షన్ స్టేషన్లు
వర్గం:అలీపూర్‌ద్వార్ జిల్లా రైల్వే స్టేషన్లు
వర్గం:ఈశాన్య సరిహద్దు రైల్వే స్టేషన్లు
వర్గం:అలీపుర్దువార్ రైల్వే డివిజను స్టేషన్లు
వర్గం:భారతదేశపు రైల్వే స్టేషన్లు
వర్గం:భారతీయ రైల్వేలు జంక్షన్ స్టేషన్లు
వర్గం:అలీపుర్దువార్ రైలు రవాణా
వర్గం:అలీపుర్దువార్ రవాణా
బుక్సా రోడ్ రైల్వే స్టేషను

**బుక్సా రోడ్** అలీపూర్‌ద్వార్ జిల్లా, పశ్చిమ బెంగాల్ రాష్ట్రంలో భారతీయ రైల్వేలు పరిధిలోని ఈశాన్య సరిహద్దు రైల్వే జోన్ కింద రైల్వే స్టేషను ఉంది. ఇది వెస్ట్ బెంగాల్ రాష్ట్రంలో రెండవ అతిపెద్ద టైగర్ రిజర్వ్ బుక్సా టైగర్ రిజర్వ్, సమీపంలోని డూయర్స్లు లోయ తూర్పు చివర ఉంది.ఇది భారత రాష్ట్రమైన పశ్చిమ బెంగాల్ లో ఒక ముఖ్యమైన రైల్వే స్టేషన్. బుక్సా రోడ్ స్టేషన్ కోడ్ "BXD". భారత రాష్ట్రాలలో ఒకటైన పశ్చిమ బెంగాల్ రాష్ట్రంలో, ఈ రైల్వే స్టేషన్  అత్యంత ప్రయాణికుల రద్దీనికలిగిన స్టేషన్ గా గుర్తింపు పొందింది.భారత రైల్వేలలో, రైలు టికెట్ బుకింగ్, రైలు ప్రయాణ స్టేషన్లలో బుక్సా రోడ్ రైల్వే స్టేషన్ మొదటి  100 అత్యున్నత స్టేషన్లులో ఇది ఒకటిగా ప్రసిద్ది చెందింది. బుక్సా రోడ్ రైల్వే స్టేషన్ 300 కి.మీ.దూరంలోపల ఉన్న రైల్వే స్టేషన్లులలో టాప్ 5 గ్రేడ్ ఎ గా గుర్తింపు పొందింది.

## మూలాలు

## బయటి లింకులు

వర్గం:అలీపుర్దువార్ రైల్వే డివిజను స్టేషన్లు
వర్గం:పశ్చిమ బెంగాల్ రైల్వే స్టేషన్లు
వర్గం:అలీపూర్‌ద్వార్ జిల్లా రైల్వే స్టేషన్లు
వర్గం:ఈశాన్య సరిహద్దు రైల్వే జోన్
వర్గం:భారతదేశపు రైల్వే స్టేషన్లు
వర్గం:తూర్పు రైల్వే స్టేషన్లు
వర్గం:బుక్సా రోడ్ రైలు రవాణా
వర్గం:బుక్సా రోడ్ రవాణా
అబ్దుల్లా

* అబ్దుల్లా కుతుబ్ షా, దక్షిణ భారతదేశములోని గోల్కొండ రాజ్యమును పరిపాలించిన కుతుబ్ షాహీ వంశములో ఏడవ రాజు. 
* షేక్ అబ్దుల్లా, కాశ్మీరు సింహంగా చెప్పబడే షేక్ మొహమ్మద్ అబ్దుల్లా.
సంస్థాగత నిర్మాణం

**సంస్థాగత నిర్మాణం** (ఆంగ్లం: '''Organizational Structure''') సంస్థాగత లక్ష్యాలను సాధించటానికి పనుల కేటాయింపు, సమన్వయం, పర్యవేక్షణ వంటి కార్యకలాపాలు ఏ విధంగా నిర్దేశించబడతాయో సూచిస్తుంది. సంస్థను, సంస్థాగత వాతావరణాన్ని ఉద్యోగులు ఏ కోణంలో చూస్తారో కూడా సంస్థాగత నిర్మాణమే చెబుతుంది.

సంస్థాగత లక్ష్యాలను బట్టి సంస్థాగత నిర్మాణాన్ని రకరకాలుగా నిర్మించవచ్చును. సంస్థ ఎలా పని చేస్తుందన్నది, సంస్థ యొక్క నిర్మాణమే తెలుపుతుంది. ఒక సంస్థలోని వివిధ అంశాలైన ఒక శాఖకు, ఒక విభాగానికి, ఒక సమూహానికి, ఒక ఉద్యోగికి; విధులను, ధర్మాలను, ప్రక్రియలను కేటాయిస్తుంది.

సంస్థాగత నిర్మాణం, సంస్థాగత క్రియలపై రెండు విధాలుగా ప్రభావం చూపుతుంది. అవి
* కార్యకలాపాల ప్రామాణిక విధానాలకు, రోజువారీ విధులకు పునాదులు వేయటం
* ఏ నిర్ణయాత్మక పద్ద్థతులలో ఏ ఉద్యోగికి ఎంత ప్రమేయం ఉన్నదో, ఈ ప్రమేయం సంస్థాగత కార్యకలాపాలు ఏ రూపం దాల్చేలా చేస్తుందో నిర్దేశిస్తుంది

## చరిత్ర
పురాతన కాలంలో వేటగాళ్ళ, బోయల నుండి రాచరిక, పారిశ్రామిక నిర్మాణాల వరకూ ప్రత్యక్షంగానో, పరోక్షంగానో సంస్థాగత నిర్మాణం నిగూఢమై ఉన్నది.

లారెన్స్ బి మోర్ సూచించినట్లు, టేయ్లర్, ఫయోల్, వెబర్ ల ప్రకారం-

అయితే 1960 లో సంస్థాగత నిర్మాణం మానవ సృష్టి కంటే కూడా ఒక బహిర్గత ప్రక్రియనే అనే, ఒక పర్యవసానమేననే క్రొత్త దృక్పథం పుట్టుకు వచ్చినది.

21వ శతాబ్దపు నిర్వాహక పరిశోధకులు మరల, సంస్థాగత నిర్మాణం వ్యూహాలను వ్యక్తపరచటం పై, నిర్వాహక వర్గపు ప్రవర్తనపై, ఉద్యోగుల అధికార పంపిణీ పరిధులపై ఆధారపడి ఉన్నదని, వీటి వాతావరణము, పర్యవసానాలచే ప్రభావితం అయ్యి ఉన్నదనీ ప్రతిపాదిస్తున్నారు.

## మూలాలు

వర్గం:నిర్వహణ
మౌలానా

* మౌలానా అబుల్ కలామ్ ఆజాద్, స్వాతంత్ర్య సమర యోధుడు, భారత ప్రభుత్వ తొలి విద్యాశాఖామంత్రి
* మౌలానా హస్రత్ మోహాని, ఒక శృంగారరసభరితమైన కవి. 
* షేక్ చిన మౌలానా, నాదస్వర విద్వాంసులు.
వద్దిపర్తి పద్మాకర్

thumb**వద్దిపర్తి పద్మాకర్** పేరుపొందిన అవధాని, ఆధ్యాత్మిక ప్రవచనకారులు.

## జీవిత విశేషాలు
వద్దిపర్తి పద్మాకర్ 1966, జనవరి 1న పశ్చిమ గోదావరి జిల్లా, జోగన్నపాలెంలో వద్దిపర్తి చలపతిరావు, శేషమణి దంపతులకు జన్మించారు. తెలుగు, సంస్కృత భాషలలో ఎం.ఎ. చేశారు. హిందీ భాషలో సాహిత్యరత్న పట్టాను పొందారు. బి.యిడి శిక్షణ పూర్తి చేసిన తర్వాత ఏలూరులోని సి.ఆర్.రెడ్డి (కట్టమంచి రామలింగారెడ్డి) కళాశాలలో తెలుగు ఉపన్యాసకుడిగా చేరి 1993 నుండి 2004 వరకు పనిచేశారు.

## అవధానాలు
ఈయన 1225కి పైగా అష్టావధానాలను, 11 శతావధానాలను, 1 త్రిభాషా సహస్రావధానం చేశారు. కొండపి మురళీకృష్ణతో కలిసి జంటగా కొన్ని అవధానాలను నిర్వహించారు. 756 పద్యాలను ఏకబిగిన 207 నిమిషాలలో ధారణ చేసిన ప్రతిభాశాలి.

ఇంతేకాక ఈయన 90 నిమిషాలలో 180పద్యాలను ఆశువుగా చెప్పగలిగిన కవి. ఏలూరు, విశాఖపట్నం, తాడేపల్లిగూడెం, చల్లపల్లి, గుంటూరు, రాజమండ్రి, నరసరావుపేట, హైదరాబాదు, సికిందరాబాదులతో పాటు సింగపూరు, అమెరికా వంటి దేశాలలో కూడా అవధానాలను చేశారు. ఆగ్రాలోని హిందీ డైరెక్టరేట్‌లో హిందీలో అవధానం చేసి మెప్పించారు.

## సాహిత్యరూపకాలు
ఇతడు వందలాది సాహిత్యరూపకాలలో పాల్గొన్నారు. భువనవిజయంలో తెనాలి రామకృష్ణుడు, అవధాని విజయంలో చెళ్ళపిళ్ళ వెంకటశాస్త్రి, సుధర్మసభలో నారదుడు వంటి పాత్రలకు వద్దిపర్తి పద్మాకర్ ప్రసిద్ధుడు.

## ఆధ్యాత్మికరంగం
వద్దిపర్తి పద్మాకర్ ప్రణవపీఠం స్థాపించి అనేకమంది శిష్యులకు మంత్రోపదేశం చేశారు. భారత, భాగవత, రామాయణాదులే కాక అష్టాదశ పురణాల గురించి అనర్గళంగా ఉపన్యసించగలరు. ఆంధ్ర, కర్ణాటక, ఉత్తర ప్రదేశ్, కేరళ, తమిళనాడు రాష్ట్రాలలోను, నైమిశారణ్యం, శుకస్థల్, బృందావనం, వింధ్యాచలం మొదలైన పుణ్యక్షేత్రాలలోను, సింగపూర్, అమెరికా, దుబాయ్ వంటి దేశాలలోను దేవీభాగవత ప్రవచనాలు, అష్టాదశ పురాణప్రవచనాలు, లలితాసహస్రనామ భాష్యాలు, భాగవత సప్తాహాలు నిర్వహించారు.

## రచనలు
# శ్రీనీలకంఠేశ్వర వైభవము
# కలకింకిణులు
# శ్రీ సత్యసాయి సప్తశతి
# హనుమన్మహిమ
# మానవకథ
# ఐశ్వర్యయోగం 

## సత్కారాలు, పురస్కారాలు
# శ్రీ నన్నయ భట్టారక పీఠంవారి సాహిత్యపురస్కారం
# ఆంధ్రసారస్వత సమితి మచిలీపట్నం వారి ఉగాది పురస్కారం
# పల్లకీ ఊరేగింపు, రథారోహణ, సువర్ణకంకణ ధారణ, గజారోహణ, పౌరసన్మానాలు
# ఏలూరు గండపెండేర సత్కారం https://www.youtube.com/watch?feature=youtu.be&v=ELIoqFJ_cd8&fbclid=IwAR3kU_FErQMc-pxMYGO663OBJm8AUDAfl_GrHNjYd4NPPHQ98O2I75Sc3GE&app=desktop
# సత్యసాయిబాబా, గణపతి సచ్చిదానందస్వామి, విశ్వయోగి విశ్వంజీ, వాడేకర్ మహరాజ్ వంటి ప్రముఖ పీఠాధిపతులచే సత్కారం మొదలైనవి.

## బిరుదులు
# అభినవశుక
# ఆంధ్రమురారి
# ఆంధ్రభాషాభూషణ
# సరస్వతీపుత్ర
# కవిరాజశేఖర
# అవధానకోకిల
# ధారణాచిత్రగుప్త
# భాగవత కళ్యాణకృష్ణ
# పంచామృతప్రవచక
# సహస్రపద్మ
# పౌరాణిక సార్వభౌమ
# ధారణా వేదావధాననిధి
# సమర్థ సద్గురు మున్నగునవి.
## మచ్చుతునక
ఇతని పద్యకళా ప్రావీణ్యాన్ని తెలియజేసే ఒక ఉదాహరణ:

పద్యము భారతీసతికి పాదయుగంబునఁబెట్టినట్టి నై 
వేద్యము శ్రోత్రతాజన వివేకము, నవ్య మనోహరమ్ముగా 
చోద్యముఁగొల్పు చుండు, కవిసూరి జనాళికి, పూర్ణ భావ 
సం హృద్యము, పూర్వరాడ్జన వరిష్ఠ విశిష్ఠ వరప్రసాదమున్.


## మూలాలు

* వద్దిపర్తి పద్మాకర్ రచనలు Online stores www.Devullu.com

## బాహ్య లింకులు
* తెలుగు పెన్నిధి లో ఆయన జీవిత చరిత్ర 

## ఇతర లింకులు
* "Dharma Sandehalu" Questions and Answers on some hindu rituals/beliefs Episode 1
* Kasi Kandam In Telugu - Episode 01
*వద్దిపర్తి పద్మాకర్ రచనలు Online stores www.Devullu.com

వర్గం:తెలుగు కవులు
వర్గం:1966 జననాలు
వర్గం:ఆధ్యాత్మిక గురువులు
వర్గం:పశ్చిమ గోదావరి జిల్లా ప్రవచనకర్తలు
వర్గం:పశ్చిమ గోదావరి జిల్లా అవధానులు
అష్టకాల నరసింహరామశర్మ

**అష్టకాల నరసింహరామశర్మ** వృత్తిరీత్యా ఉపాధ్యాయుడు. జ్యోతిష శాస్త్రంలో నిష్ణాతుడు. అవధాని, సంస్కృతాంధ్ర పండితుడు, కవి, రచయిత. ఇతనికి అవధాన కళాప్రపూర్ణ, సారస్వత శిరోమణి, బ్రాహ్మీ విభూషణ, కవితా సుధాకర, కవికేసరి మొదలైన బిరుదులు ఉన్నాయి. ఇతడు తెలుగు, సంస్కృత భాషలలో అనేక గ్రంథాలను రచించాడు. ఉపాధ్యాయుడిగా ఇతని సేవలను గుర్తించి ఆంధ్రప్రదేశ్ ప్రభుత్వం గుర్తించి 2003లో ఉత్తమ ఉపాధ్యాయ పురస్కారాన్ని అందజేసింది. ఇతని షష్టిపూర్తి సందర్భంగా 2010లో కుర్తాళం పీఠాధిపతి సిద్ధేశ్వరానంద భారతీ స్వామి ఇతడిని స్వర్ణకంకణంతో సత్కరించాడు. ఇతని అనుయాయులచే కనకాభిషేక, తులాభార సత్కారాలను కూడా పొందాడు.

ఇతడు తన 16వ యేట 1960లో బాసర క్షేత్రాన్ని దర్శించాడు. అప్పుడు 56రోజులపాటు ధ్యానంలో నిమగ్నం కాగా సరస్వతీదేవి కటాక్షించి తన దేవాలయాన్ని నిర్మించవలసినదిగా కోరింది. దేవి ఆదేశానుసారం ఇతడు మెదక్ జిల్లా, అనంతసాగర్ ప్రాంతంలో తన జీవితమంతా వెచ్చించి శ్రీ సరస్వతీ దేవాలయాన్ని నిర్మించాడు.

ఇతడు తన మొదటి అష్టావధానాన్ని నారాయణఖేడ్‌లో అనుకోకుండా పూర్తి చేశాడు. అప్పటి నుండి కొన్ని వందల అవధానాలను నిర్వహించాడు.

## పురస్కారాలు
* ప్రతిభా పురస్కారం - తెలుగు విశ్వవిద్యాలయం, 2014

## మూలాలు

## ఇతర లింకులు
* యూ ట్యూబ్ లో నరసింహశర్మ సందేశం

వర్గం:అవధానులు
వర్గం:ఉత్తమ ఉపాధ్యాయులు
వర్గం:సంస్కృత పండితులు
వర్గం:సంస్కృత కవులు
వర్గం:జ్యోతిష పండితులు
వర్గం:సంస్కృత రచయితలు
అలుగురాజుపల్లి

"అలుగురాజుపల్లి" పల్నాడు జిల్లా మాచర్ల మండలానికి చెందిన రెవెన్యూయేతర గ్రామం.  

## గ్రామంలో విద్యా సౌకర్యాలు
న్యూటన్ ఇనిస్టిట్యూట్ ఆఫ్ ఇంజనీరింగ్. 
## గ్రామంలోని మౌలిక సదుపాయాలు
ఈ గ్రామానికి పోస్టాఫీసు కొప్పునూరులో ఉంది.

## మూలాలు



వర్గం:మాచర్ల మండలం లోని రెవిన్యూయేతర గ్రామాలు
పి.ఎస్.ఆర్. ఆంజనేయశాస్త్రి

**పి.ఎస్.ఆర్ ఆంజనేయశాస్త్రి**  సీనియర్ పాత్రికేయుడు, రచయిత. అతను రాసిన కథలు వివిధ పత్రికలలో ప్రచురించబడ్డాయి. అతను జర్నలిస్టు విలువలను కాపాడుతూ అందరికీ ఆదర్శంగా నిలిచాడు. 

## జీవిత విశేషాలు
కొంతకాలం తెలుగుదేశం వారపత్రికకు  సంపాదక సభ్యులుగా పనిచేశాడు. ఆకాశవాణిలో వార్తలు చదివేవాడు.ఇతడు గండిపడ్డ జీవితాలు అనే కథాసంపుటిని ప్రకటించాడు. అతని కుమారుడు పి.బాలమురళీకృష్ణ.

## పి.ఎస్.ఆర్. ఆంజనేయశాస్త్రి స్మారక పురస్కారం
అతని జ్ఞాపకార్థం  పి.ఎస్.ఆర్. ఆంజనేయశాస్త్రి స్మారక ఉత్తమ పాత్రికేయ పురస్కారాన్ని విశిష్ట సేవలందిస్తున్న పాత్రికేయులకు అందజేస్తున్నారు.  2014లో ఈ పురస్కారాన్ని సీనియర్ జర్నలిస్టు బగీరథ అందుకున్నాడు. 2019లో ఈ పురస్కారాన్ని జి.ఎస్. వరదాచారి,  అద్దంకి శ్రీరాంకుమార్ లు అందుకున్నారు.

## మూలాలు

వర్గం:1927 జననాలు
అచల్‌పూర్ రైల్వే స్టేషను

**అచల్‌పూర్ రైల్వే స్టేషను** మహారాష్ట్రలో అమరావతి జిల్లాలో అచల్‌పూర్ నందు సేవలు చేస్తున్నది.ఇది దక్షిణ మధ్య రైల్వేలకు చెందిన భువనేశ్వర్ రైల్వే డివిజన్ నుండి నడుపబడుతుంది.
## మూలాలు

అచల్‌పూర్
వర్గం: భూసావల్ రైల్వే డివిజను
వర్గం:1912 స్థాపితాలు
వర్గం:1912 రైల్వే స్టేషన్లు ప్రారంభాలు
వర్గం:మధ్య రైల్వే జోను
అంజనీ రైల్వే స్టేషను

**అంజనీ రైల్వే స్టేషను** కొంకణ్ రైల్వేలో ఉంది. ఇది సముద్ర మట్టానికి 24 మీటర్ల ఎత్తులో ఉంది. ఈ రైలు మార్గము (లైన్) లో అంతకుముందు 'ఖేడ్, తదుపరి స్టేషను చిప్లున్.

## మూలాలు

వర్గం:కొంకణ్ రైల్వే స్టేషన్లు
వర్గం:కొంకణ్ రైల్వే
వర్గం:భారతదేశపు రైల్వే స్టేషన్లు
కొలాడ్ రైల్వే స్టేషను

**కొలాడ్ రైల్వే స్టేషను** కొంకణ్ రైల్వే లోని మొదటి రైల్వే స్టేషను. ఇది సముద్ర మట్టానికి 17 మీటర్ల ఎత్తులో ఉంది. ఈ రైలు మార్గము (లైన్ం లోని మునుపటి స్టేషను రోహా రైల్వే స్టేషను. ఇది మధ్య రైల్వే జోను పరిధిలోకి వస్తుంది. దీని తరువాత స్టేషను ఇందాపూర్, ఇది ఒక హాల్ట్ స్టేషను.
ఈ స్టేషనుకు ఒక ప్లాట్‌ఫారం ఉంది. మొత్తం 6 రైలు బండ్లు ఇక్కడ ఆగుతాయి.

## మూలాలు

వర్గం:కొంకణ్ రైల్వే స్టేషన్లు
వర్గం:కొంకణ్ రైల్వే
వర్గం:భారతదేశపు రైల్వే స్టేషన్లు
ఇందాపూర్ రైల్వే స్టేషను

**ఇందాపూర్ రైల్వే స్టేషను** కొంకణ్ రైల్వే లోని హాల్ట్ స్టేషను. ఇది సముద్ర మట్టానికి 20 మీటర్ల ఎత్తులో ఉంది. ఈ రైలు మార్గము (లైన్) లోని మునుపటి స్టేషను కొలాడ్, తదుపరి స్టేషను మన్‌గావ్.
## మూలాలు

వర్గం:కొంకణ్ రైల్వే స్టేషన్లు
వర్గం:కొంకణ్ రైల్వే
వర్గం:భారతదేశపు రైల్వే స్టేషన్లు
గ.సా.భా

గరిష్ఠ సామాన్య భాజకం అంటే రెండుగానీ అంతకంటే ఎక్కువ గానీ సంఖ్యల సామాన్య భాజకంలోని గరిష్ఠ భాజకాన్ని ఆ సంఖ్యల గరిష్ఠ సామాన్య భాజకం అంటారు.
రెండు పూర్ణ సంఖ్యలు A, B ఉన్నాయనుకుందాం. ఇప్పుడు A, B లని రెండింటిని నిశ్శేషంగా భాగించగలిగే కారణాంకాలలో గరిష్ఠ సంఖ్య ఏదో అదే ఈ రెండింటి గసాభా.

ఉదాహరణకి, గసాభా (20, 16) = 4. ఇక్కడ 20 కీ 16 కీ 4 కంటే పెద్దవయిన కారణాంకాలు ఉన్నాయి కాని, రెండింటికి ఉమ్మడిగా ఉన్న కారణాంకాలలో 4 అతి పెద్దది.

దీనిని రెండు రకాలుగా విలువ కట్టవచ్చు:
*భాగహార పద్ధతి: మొదట పెద్ద సంఖ్యను చిన్న సంఖ్యతో భాగించాలి. ఈ క్రమంలో వచ్చిన శేషాలతో భాజకాలను భాగించుకుంటూ పోవాలి. శేషం సున్నా ఇచ్చే భాజకమే గ.సా.భా అవుతుంది.
*కారణాంకాల పద్ధతి: రెండు లేదా అంతకంటే ఎక్కువ సంఖ్యల గ.సా.భా కనుక్కోవడానికి, ఆ సంఖ్యలను ప్రధాన కారణాంకాలుగా విభజించాలి. ఆ తర్వాత వాటిలోని ఉమ్మడి కారణాంకాల లబ్ధమే గ.సా.భా అవుతుంది.

## నిర్వచనాలు

Divisor = విభాజకం = భిన్నంలో హారం = పంచవలసిన భాగాలు
Dividend = విభాజ్యం = భిన్నంలో లవం = పంచవలసిన మొత్తం
Remainder = శేషం = భాగారం చెయ్యగా మిగిలినది = పంచగా మిగిలినది
Quotient = లబ్దం = ఒకొక్కరికి వచ్చిన భాగం


## గణన సూత్రం విభాజకాలు ఉపయోగించి
విభాజ్యం = (విభాజకం) * లబ్దం + శేషం
dividend = (divisor) * (quotient) + remainder

ఉదాహరణ1: గసాభా (32, 5) = ?
* ఇచ్చిన రెండు సంఖ్యలలో పెద్ద దానిని విభాజ్యం అను. చిన్న దానిని విభాజకం అను:
విభాజ్యం = 32, విభాజకం = 5
* విభాజ్యాన్ని విభాజకం చేత భాగించి, పై సమీకరణాన్ని పూర్తి చెయ్యి:
32 = 5 * 6 + 2
* పాత విభాజకాన్ని విభాజ్యంగాను, శేషాన్ని కొత్త విభాజకంగాను రాసి పై సమీకరణాన్ని మళ్, మళ్లా, శేషం 0 అయేవరకు పూర్తి చెయ్యి:

5 = 2 * 2 + 1
2 = 1 * 2 + 0

*చివరికి మిగిలినది గసాభా. అనగా, ఇక్కడ గసాభా = 1

ఉదాహరణ 2: గసాభా (108, 30) = ?

108 = 30 * 3 + 18
30 = 18 * 1 + 12
18 = 12 * 1 + 6
12 = 6 * 2 + 0

* కనుక గసాభా (108, 30) = 6

## గణన సూత్రం 2: ప్రధాన కారణాంకాలు  ఉపయోగించి
ఉదాహరణ 1: గసాభా (24, 18) = ?
* ఇచ్చిన సంఖ్యలని ప్రధాన కారణాంకాల లబ్ధంగా రాయి

24 = 2 * 2 * 2 * 3
18 = 2 * 3 * 3

* రెండింటిలోను ఉమ్మడిగా ఉన్న కారణాంకాలని గుర్తించు (ఇక్కడ బొద్దు అక్షరాలతో చూపిద్దాం)

24 = **2** * 2 * 2 * **3**
18 = **2** * **3** * 3

* ఉమ్మడి కారణాంకాలని గుణించు.

ఇక్కడ 2, 3 ఉమ్మడి కారణాంకాలు. వీటిని గుణించగా 6 వచ్చింది. కనుక 
గసాభా (24, 18) = 6

## గసాభా విలువ కట్టడానికి కూట క్రమణిక
ఉదాహరణకి పైన చూపిన విభజన పద్ధతిని ఉపయోగించి ఈ దిగువ చూపిన కూట క్రమణిక (:en:pseudocode) రాయవచ్చు:

 **function** gcd (a, b)
 **while** b ≠ 0
 t := b
 b := a **mod** b
 a := t
 **return** a
## మూలాలు


వర్గం:గణిత శాస్త్రము
చిప్లున్ రైల్వే స్టేషను

**చిప్లున్ రైల్వే స్టేషను** కొంకణ్ రైల్వేలో ఉంది. ఇది సముద్ర మట్టానికి 12 మీటర్ల ఎత్తులో ఉంది. చిప్లున్ రైల్వే స్టేషను మహారాష్ట్ర, రత్నగిరి జిల్లా నందలి, చిప్లున్‌లో ఉంది. ఇది కొంకణ్ రైల్వే, రత్నగిరికి చెందినది. కమతే, సవరద పరిసర స్టేషన్లుగా ఉన్నాయి.
సమీప ప్రధాన రైల్వే స్టేషను పూనే జంక్షన్  రైల్వే స్టేషనుగా ఉంది, సమీప విమానాశ్రయం **లోహేగావ్ విమానాశ్రయం**.  మొత్తం 18 ఎక్స్‌ప్రెస్ రైళ్లు ఈ స్టేషను వద్ద ఆగుతాయి.
## చిప్లున్ వద్ద నిలుచు రైళ్లు
# 10103 ముంబై సిఎస్‌టి - మడ్‌గావన్ మండోవి ఎక్స్‌ప్రెస్
# 10104 మడ్‌గావన్ - ముంబై సిఎస్‌టి మండోవి ఎక్స్‌ప్రెస్
# 10111  ముంబై సిఎస్‌టి - మడ్‌గావన్ కొంకణ్ కన్యా ఎక్స్‌ప్రెస్
# 10112  మడ్‌గావన్ - ముంబై సిఎస్‌టి కొంకణ్ కన్యా ఎక్స్‌ప్రెస్ 
# 11003  దాదర్ - సావంత్వాడి రోడ్ రాజ్య రాణి ఎక్స్‌ప్రెస్
# 11004  సావంత్వాడి రోడ్ - దాదర్ రాజ్య రాణి ఎక్స్‌ప్రెస్
# 11097 పూణే - ఎర్నాకుళం (వయా బెలగావి) పూర్ణ సూపర్‌ఫాస్ట్ ఎక్స్‌ప్రెస్ 
# 11098 ఎర్నాకుళం - పూణే (వయా బెలగావి) పూర్ణ సూపర్‌ఫాస్ట్ ఎక్స్‌ప్రెస్
# 12051 దాదర్ - మడ్‌గావన్ జన శతాబ్ది ఎక్స్‌ప్రెస్  
# 12052 మడ్‌గావన్ - దాదర్ జన శతాబ్ది ఎక్స్‌ప్రెస్ 
# 12617 హజ్రత్ నిజాముద్దీన్ - పన్వేల్ మంగళ లక్షద్వీప్ సూపర్‌ఫాస్ట్ ఎక్స్‌ప్రెస్
# 12618 పన్వేల్ - హజ్రత్ నిజాముద్దీన్ మంగళ లక్షద్వీప్ సూపర్‌ఫాస్ట్ ఎక్స్‌ప్రెస్
# 12619 ముంబై ఎల్‌టిటి - మంగళూరు మత్స్యగంధ సూపర్‌ఫాస్ట్ ఎక్స్‌ప్రెస్
# 12620 మంగళూరు - ముంబై ఎల్‌టిటి మత్స్యగంధ సూపర్‌ఫాస్ట్ ఎక్స్‌ప్రెస్
# 16335  నాగర్‌కోయిల్ - గాంధిధామ్ వీక్లీ ఎక్స్‌ప్రెస్
# 16336 గాంధిధామ్  - నాగర్‌కోయిల్ వీక్లీ ఎక్స్‌ప్రెస్ 
# 16345 ముంబై ఎల్‌టిటి - తిరువనంతపురం నేత్రావతి ఎక్స్‌ప్రెస్ 
# 16346 తిరువనంతపురం - ముంబై ఎల్‌టిటి నేత్రావతి ఎక్స్‌ప్రెస్ 
# 19259 కొచ్చువెల్లి - భావ్‌నగర్ ఎక్స్‌ప్రెస్ 
# 19260 భావ్‌నగర్ - కొచ్చువెల్లి ఎక్స్‌ప్రెస్ 
# 22475 బికానెర్ - కోయంబత్తూరు ఎసి సూపర్‌ఫాస్ట్ ఎక్స్‌ప్రెస్
# 22476 కోయంబత్తూరు - బికానెర్ ఎసి సూపర్‌ఫాస్ట్ ఎక్స్‌ప్రెస్
# 50103 దాదర్ - రత్నగిరి ప్యాసింజర్  
# 50104 రత్నగిరి - దాదర్ ప్యాసింజర్
# 50105  దివా - సావంత్వాడి ప్యాసింజర్ - సింధుదుర్గ్‌ ప్యాసింజర్ 
# 50106   దివా - సావంత్వాడి ప్యాసింజర్ - సింధుదుర్గ్‌ ప్యాసింజర్

## సమీపంలోని నగరాలు
* చిప్లున్ :  1 కి.మీ. సమీపంలో ఉంది.
* మహాబలేశ్వరం: 50 కి.మీ. సమీపంలో ఉంది.
* సతారా : 61 కి.మీ. సమీపంలో ఉంది.
* వై :  67 కి.మీ. సమీపంలో ఉంది.

## సమీపంలోని జిల్లాలు
* సతారా : 59 కి.మీ. సమీపంలో ఉంది.
* రత్నగిరి 73 కి.మీ. సమీపంలో ఉంది.
* పూనే 129 కి.మీ. సమీపంలో ఉంది.
* కొల్హాపూర్ 135 కి.మీ. సమీపంలో ఉంది.

## సమీపంలోని రైల్వే స్టేషన్లు
* చిప్లున్ రైల్వే స్టేషను : 0 కి.మీ. సమీపంలో ఉంది.
* కమతే రైల్వే స్టేషను : 7 కి.మీ. సమీపంలో ఉంది.
* సవరద రైల్వే స్టేషను : 16 కి.మీ. సమీపంలో ఉంది.
* అంజనీ రైల్వే స్టేషను : 17 కి.మీ. సమీపంలో ఉంది.

## సమీపంలోని విమానాశ్రయాలు
* లోహేగావ్ విమానాశ్రయం : 138 కి.మీ. సమీపంలో ఉంది.
* కొల్హాపూర్ విమానాశ్రయం : 145 కి.మీ. సమీపంలో ఉంది.
* ఛత్రపతి శివాజీ అంతర్జాతీయ విమానాశ్రయం : 208 కి.మీ. సమీపంలో ఉంది.
* సాంబ్రె విమానాశ్రయం : 246 కి.మీ. సమీపంలో ఉంది.

## మూలాలు

వర్గం:కొంకణ్ రైల్వే స్టేషన్లు
వర్గం:కొంకణ్ రైల్వే
వర్గం:భారతదేశపు రైల్వే స్టేషన్లు
పోషకాలు

**పోషకాలు** లేదా **పోషక పదార్థాలు** అనేవి ఆహారంలోని భాగాలు, అవి జీవి మనుగడకు, పెరుగుదలకు ఉపయోగపడతాయి. పోషకాలు అనేవి రెండు రకాలు అవి స్థూల పోషకాలు, సూక్ష్మ పోషకాలు. పోషకాల యొక్క రెండు రకాలను పర్యావరణం నుంచి పొందవచ్చు. పోషకాలు తీసుకునే పద్ధతులు మొక్కలలో, జంతువులలో భిన్నంగా ఉంటాయి. మొక్కలు నేరుగా వాటి వేర్ల ద్వారా మట్టి నుండి, వాటి ఆకుల ద్వారా వాతావరణం నుండి పోషకాలను తీసుకుంటాయి.

## స్థూల పోషకాలు
జీవి మనుగడకు, పెరుగుదలకు ఎక్కువ మొత్తంలో అవసరమయ్యే కార్బోహైడ్రేట్లు, ప్రోటీన్లు, కొవ్వులు వంటి పోషకాలను **స్థూల పోషకాలు** అంటారు.

## సూక్ష్మ పోషకాలు
జీవి మనుగడకు, పెరుగుదలకు తక్కువ మొత్తంలో అవసరమయ్యే విటమిన్లు, ఖనిజ లవణాలు వంటి పోషకాలను **సూక్ష్మ పోషకాలు** అంటారు.

## ఆంగ్ల పదాల కొరకు
పోషకాలు (Nutrients), స్థూల పోషకాలు (Macro Nutrients), సూక్ష్మ పోషకాలు (Micro Nutrients), పోషణ (Nutrition)

## ఇవి కూడా చూడండి
* పోషణ - పోషకాలను సేకరించడాన్ని లేదా తీసుకోవడాన్ని పోషణ అంటారు.

వర్గం:పోషక పదార్థాలు
వేముగంటి నరసింహాచార్యులు

**వేముగంటి నరసింహాచార్యులు** తెలంగాణలోని సిద్ధిపేట ప్రాంతానికి చెందిన విద్వత్కవి. శ్రీవైష్ణవ సాంప్రదాయి.

## రచనలు

## బిరుదులు
# కవికోకిల
# విద్వత్కవి
# కావ్యకళానిధి
## మూలాలు

వర్గం:తెలుగు రచయితలు
వర్గం:జన్మస్థలం తెలియని వ్యక్తులు
రోహా రైల్వే స్టేషను

రోహా రైల్వే స్టేషను సెంట్రల్ రైల్వే జోను లోని రోహా - పన్వేల్ రైలు మార్గములో టెర్మినస్ రైల్వే స్టేషను.
ఇది ఛత్రపతి శివాజీ టెర్మినస్ వయా దివా జంక్షన్ ద్వారా నుండి 143,61 కిలోమీటర్ల దూరంలో ఉంది. దీని స్టేషను కోడ్ **ROHA** గా ఉంది. ఇది మధ్య రైల్వే జోను లోని ముంబై రైల్వే డివిజనుకు చెందినది.
ఈ స్టేషను రాయ్‌గఢ్ జిల్లా మహారాష్ట్ర రాష్ట్రంలో, భారతదేశంలో ఉంది. ఈ రైలు మార్గము (లైన్) లోని దీని మునుపటి స్టేషను నిది స్టేషను. సెంట్రల్ రైల్వే యొక్క అధికార పరిధి రోహా రైల్వే స్టేషను నుండి 1170 మీటర్ల దిగువ వద్ద ముగుస్తుంది.

## మూలాలు

వర్గం:కొంకణ్ రైల్వే స్టేషన్లు
వర్గం:కొంకణ్ రైల్వే
వర్గం:రాయ్‌గడ్ జిల్లా రైల్వే స్టేషన్లు

వర్గం:భారతదేశపు రైల్వే స్టేషన్లు
అంకోల రైల్వే స్టేషను

**అంకోల రైల్వే స్టేషను** కొంకణ్ రైల్వేలో ఉంది. ఇది సముద్ర మట్టానికి 17 మీటర్ల ఎత్తులో ఉంది. ఈ రైలు మార్గము (లైన్) లోని మునుపటి స్టేషను హర్వాడా రైల్వే స్టేషను, తదుపరి స్టేషను గోకర్ణ రోడ్ రైల్వే స్టేషను.
## ఇవి కూడా చూడండి
* భారతీయ రైల్వేలు

## మూలాలు

వర్గం:కొంకణ్ రైల్వే స్టేషన్లు
వర్గం:భారతదేశపు రైల్వే స్టేషన్లు
వర్గం:కర్ణాటక రైల్వే స్టేషన్లు
వర్గం:కార్వార్ రైల్వే డివిజను స్టేషన్లు
వర్గం:ఉత్తర కన్నడ జిల్లా రైల్వే స్టేషన్లు
శిరూర్ రైల్వే స్టేషను

**శిరూర్ రైల్వే స్టేషను** కొంకణ్ రైల్వేలో ఉంది. ఇది సముద్ర మట్టానికి 24 మీటర్ల ఎత్తులో ఉంది. ఈ రైలు మార్గము (లైన్) లోని మునుపటి స్టేషను భత్‌కళ్ రైల్వే స్టేషను, తదుపరి స్టేషను బైందూర్ మూకాంబికా రోడ్డు రైల్వే స్టేషను.
## మూలాలు

వర్గం:కొంకణ్ రైల్వే స్టేషన్లు
వర్గం:కొంకణ్ రైల్వే
వర్గం:భారతదేశపు రైల్వే స్టేషన్లు
కల్పనా రాఘవేంద్ర

**కల్పనా రాఘవేంద్ర** సింగర్‌, నటి, డబ్బింగ్ ఆర్టీస్ట్ తమిళనాడుకు చెందిన కల్పన చిన్నప్పటి నుంచే సింగర్‌కావానుకుని సాధన చేయడం మొదలు పెట్టింది. కెరియర్‌ తమిళంలో మొదలు పెట్టినా కూడా తెలుగులో కూడా మంచి గుర్తింపు తెచ్చుకున్న సింగర్‌ నటి, డబ్బింగ్ ఆర్టీస్ట్. చాలా కష్టమైన పాటను అలవోకగా పాడగల సత్తా ఉన్న సింగర్‌. అందుకే అందరు కల్పనను రాక్షసి అని ముద్దుగా పిలుచుకుంటారు. ఎంతటి కఠోరమైన పాటలను అయినా కూడా చాలా తేలికగా మంచినీళ్లు తాగినట్లు పాడేయగల సత్తా ఉన్న సింగర్‌.

## వ్యక్తిగత జీవితం
కల్పనా తండ్రి టి.యస్. రాఘవేంద్ర తన సమయములో ప్రముఖ నేపథ్య గాయకుడు, ఆమె తల్లి సులోచన కూడా గాయకురాలు .ఆమె తమ్ముడు షికినా షాన్ ఒక ఒపెరా సింగర్. ఆమె మాస్టర్ ఆఫ్ కంప్యూటర్ అప్లికేషన్స్ డిగ్రీని పూర్తి చేసింది కల్పనకు మధురై టి. శ్రీనివాసన్ శిక్షణ ఇచ్చారు. ఐదు సంవత్సరాల వయస్సులో, కల్పన మొదటి సంగీత దర్శకుడు సాలూరి వాసురావుచే కూర్చిన కుటుంబం సినిమాలో పాట కోసం గాత్రాన్ని ఇచ్చింది. ఎక్కువ ప్రదర్శనలను ఇండియాలో కాకుండా వెలుపల కూడా చేసింది.

## బాలనటి
కల్పన బాలనటిగా చిత్ర పరిశ్రమలో అడుగుపెట్టింది. ఆమె సుమారు మూడేళ్ళ వయసులో తొలిసారిగా ఈనాడు అనే మలయాళ చిత్రంలో నటించింది. బాలకృష్ణ కథానాయకుడిగా వచ్చిన సీతారామ కల్యాణం చిత్రంలో వచ్చే *రాళ్ళల్లో ఇసకల్లో* ..' పాటలో ఈమె కనిపిస్తుంది. విఠలాచార్య దర్శకత్వంలో వచ్చిన కామాక్షి కటాక్షం అనే చిత్రంలో నటించింది. బాలనటిగా దక్షిణ భారతీయ భాషల్లో సుమారు 30 సినిమాల్లో నటించింది.

## దక్షిణ భారతీయ భాషల్లో
తెలుగు, తమిళం, కన్నడ, మలయాళం భాషల్లో 3000లకు పైగా పాటలు పాడారు.

## వృత్తి జీవితం
మెలోడి సాంగ్స్‌తో పాటు.. రాగాలాపనమైన పాటలను అనేకం పాడారు. అలాంటి పాటలను పాడటానికి కేవలం కల్పననే ఎంచుకునే వారు. శంకర్ మహదేవన్, డ్రమ్స్‌శివమణి, మణిరత్నం వంటి వారు టాప్‌దర్శకులు కల్పనతోనే పెద్దపెద్ద పాటు పాడిరచేవారు.1999 లో మణిశర్మ దర్శకత్వంలో మనోహరం (తెలుగు సినిమా) కోసం మంగళగౌరి పాట కోసం ఆమె స్వరాన్ని ఇచ్చినప్పుడు కల్పనకు మంచి పేరు వచ్చింది. ప్లేబ్యాక్ గాయకులు, స్వరకర్తలు ఎ.ఆర్. రెహమాన్, ఇళయరాజా, ఎస్. పి. బాలసుబ్రహ్మణ్యం, కె.వి.మహదేవన్, కె. ఎస్. చిత్ర వంటి అనేక గత స్వరకర్తలు, గాయకులతో పనిచేశారు. ఈ మధ్య ఆమె ఈటీవి జెమినిటీవి, మాటీవీతో చాలా అనుబంధాన్ని పెంచుకుంది. ముఖ్యంగా ఈటీవి నిర్వహించే ప్రతి పాటల ప్రోగ్రాంలో కల్పన పాటలను కచ్చితంగా పాడిస్తున్నారు. ఈటీవి స్వరాభిషేకం కార్యక్రమం మొదలు అయినప్పటి నుంచీ ప్రతి కార్యక్రమంలో కూడా కల్పనకు ఈటీవి పెద్ద పీట వేస్తోంది. రామోజీరావుకి కూడా కల్పన అంటే చాలాకాలంగా ప్రత్యేకమైన అభిమానం. మాటీవీలో బిగ్ బాస్ షోలో కల్పనకు మంచి పేరు వచ్చింది. 

## అవార్డులు
ప్లేబ్యాక్ సింగర్‌ కూడా నంది అవార్డు అందుకున్నారు.
# నంది పురస్కారం - 2013 నంది పురస్కారాలు: ఉత్తమ గాయని - నవ మూర్తులైనట్టి (ఇంటింటా అన్నమయ్య)

## మూలాలు

## ఇతర లింకులు

## బయటి లింకులు

వర్గం:కర్ణాటక సంగీత విద్వాంసులు
వర్గం:తమిళనాడు మహిళా గాయకులు
వర్గం:తెలుగు సినిమా నేపథ్యగాయకులు
వర్గం:తమిళ సినిమా నేపథ్యగాయకులు
వర్గం:కన్నడ సినిమా నేపథ్యగాయకులు
వర్గం:మలయాళ సినిమా నేపథ్యగాయకులు
వర్గం:గాయకులు
వర్గం:జీవిస్తున్న ప్రజలు
వర్గం:తెలుగు మహిళా గాయకులు
వర్గం:తెలుగు సినిమా మహిళా నేపథ్య గాయకులు
నందికూర్ రైల్వే స్టేషను

**నందికూర్ రైల్వే స్టేషన్** కొంకణ్ రైల్వేలోని ఒక స్టేషన్. ఇది భారతదేశంలోని కర్ణాటక రాష్ట్రంలోని ఉడిపి జిల్లాలో ఉంది .  ఇది మూల స్థానం నుండి 700.450 కిమీ (435.2 మైళ్ళు) దూరంలో ఉంది. ఉత్తరం వైపున ఉన్న మునుపటి స్టేషన్ పడుబిద్రి రైల్వే స్టేషన్ ,  దక్షిణం వైపున ఉన్న తదుపరి స్టేషన్ ముల్కి రైల్వే స్టేషన్ .  శ్రీ దుర్గా పరమేశ్వరి ఆలయం, నందికూర్ ఈ స్టేషన్‌కు పశ్చిమాన ఉంది. బొగ్గు రవాణా కోసం ఉడిపి థర్మల్ ప్లాంట్ (UPCL) కోసం సైడింగ్ రైల్వే లైన్ నందికూర్ రైల్వే స్టేషన్‌లో ప్రారంభమై ముగుస్తుంది.

## మూలాలు

వర్గం:భారతదేశపు రైల్వే స్టేషన్లు
గురుపుర నది

thumb|250x250px|మంగుళూరులోని ఫోరం ఫిజా మాల్ నుండి గురుపుర నది దృశ్యచిత్రం

**గురుపుర నదీ** ( ఫాల్గుని నది లేదా కులూర్ నదిగా కూడా పిలువబడుతుంది) భారతదేశం లోని కర్ణాటక రాష్ట్రంలో గల నది. ఇది దక్షిణ కనుమలలో జన్మించి మంగుళూరు వద్ద అరేబియా సముద్రంలో కలుస్తుంది. మంగుళూరు దగ్గరలో గల "గురుపుర" పట్టణం గుండా పోవుచున్నందున దీనిని గురుపుర నది అని పిలుస్తారు. 

ఈ నది ఉత్తర తీరాన "న్యూ మంగుళూరు ఫోర్టు", "మంగుళూరు కెమికల్ ఫెర్టిలైజర్స్" వంటి సంస్థలు నెలకొని ఉన్నాయి. ఒకానొక సమయంలో ఈ నది మంగుళూరు నగరానికి ఉత్తర హద్దుగానూ, దక్షిణ హద్దుగా నేత్రావతి నది ఉంటాయి.

## ఇవి కూడా చూడండి
*నేత్రావతి నది

## మూలాలు

## వెలుపలి లంకెలు
వర్గం:కర్ణాటక నదులు
వర్గం:నదులు
మంగుళూరు జంక్షన్ రైల్వే స్టేషను

**మంగుళూరు జంక్షన్ రైల్వే స్టేషను** దక్షిణ రైల్వే, పాలక్కాడ్ రైల్వే డివిజను పరిధిలో దర్బార్ హిల్, పాడిల్, మంగళూరు, 575007 వద్ద ఉన్న మంగళూరు పోర్ట్ నగరమునకు, ఒక మార్గంగా ఉంది. ఈ స్టేషను, కేరళలోని దక్షిణానతో
మహారాష్ట్ర / గోవా, ఉత్తర మంగళూరు సీ పోర్ట్, తూర్పున బెంగుళూర్-చెన్నై లతో మంగళూరు సెంట్రల్ రైల్వే స్టేషనులకు అనుసంధానించే ఒక జంక్షన్.

ఈ ప్రాంతంలో అత్యంత రద్దీగా ఉండే రైల్వే జంక్షన్, అందుకు కారణం, ఉత్తర, దక్షిణ ప్రాంతాలకు చెందిన రైళ్లు ఈ మంగళూరు స్టేషన్ ద్వారానే వెళ్ళుతూ ఉంటాయి.

దీనిని ఇంతకు ముందు, నగర రైల్వే స్టేషనును కేవలం మంగళూరు రైల్వే స్టేషనుగా పిలిచినప్పుడు, కంకనాడి రైల్వే స్టేషను అని పిలిచేవారు. తరువాత రెండు స్టేషనులు మధ్యన అస్పష్టతను నివారించడానికి వరుసగా మంగుళూరు జంక్షన్, మంగళూరు సెంట్రల్ అనే పేరులతో మార్చబడ్డాయి.

## స్థానం
సమీప ప్రధాన రవాణా కేంద్రాలు:
* సమీపంల్లో ఉన్న విమానాశ్రయం: మంగళూరు అంతర్జాతీయ విమానాశ్రయం (11 కి.మీ.)
* సమీప సీ పోర్ట్: న్యూ మంగళూరు పోర్ట్ (14 కి.మీ.)
* సమీప బస్ స్టేషన్లు: హంపనకట్ట (6 కి.మీ.), లాల్‌బాగ్, మంగళూరు (8 కిమీ)
* మంగళూరు సెంట్రల్ రైల్వే స్టేషను ఇక్కడి నుండి 6 కిలోమీటర్ల దూరంలో ఉంది

## మంగుళూరు జంక్షన్ గుండా వెళ్ళు రైళ్లు
సూపర్‌ఫాస్ట్ ఎక్స్‌ప్రెస్ / ఎక్స్‌ప్రెస్ / మెయిల్ / ప్యాసింజర్ రైళ్లు జాబితా 

## మూలాలు

వర్గం:కొంకణ్ రైల్వే స్టేషన్లు
వర్గం:కొంకణ్ రైల్వే
వర్గం:కర్ణాటక రైల్వే జంక్షన్లు
వర్గం:మంగుళూరు రవాణా
వర్గం:కర్ణాటక రైల్వే స్టేషన్లు
వర్గం:భారతదేశపు రైల్వే స్టేషన్లు
ఆస్ట్రోశాట్

**ఆస్ట్రోశాట్** అనేది భారతదేశం ఖగోళ పరిశోధన కోసం మొట్టమొదటిసారిగా భారత అంతరిక్ష పరిశోధనా సంస్థ (ఇస్రో) చే పీఎస్‌ఎల్‌వీ సీ-30 ఉపగ్రహ వాహక నౌక ద్వారా 2015 సెప్టెంబరు 28 న ప్రయోగించిన ఉపగ్రహం.

ఖగోళ పరిశోధనల కోసం ఇస్రో చేసిన పదేళ్ల కృషి ఫలితమే భారత తొలి ప్రయోగ ఖగోళ అధ్యయన ఉపగ్రహం ఆస్ట్రోశాట్. దీనిని విశ్వంలోని సుదూర పదార్థాలను అధ్యయనం చేయడానికి ఉపయోగిస్తారు. నక్షత్రాల ఆవిర్భావం గురించి తెలుసుకునేందుకు, న్యూట్రాన్‌స్టార్స్, బ్లాక్‌హోల్స్ వంటి అయస్కాంత క్షేత్రాల అధ్యయనం కోసం మన గెలాక్సీ అవతలి పరిస్థితులను అధ్యయనం చేసేందుకు దీనిని ప్రయోగించారు. దీనిని ' మినీ హబుల్ ' గా పరిగణిస్తారు. 
## ఈ ఉపగ్రహంలో అమర్చిన ఉపకరణాలు
ఈ ఉపగ్రహంలో మొత్తం 750 కిలోల ద్రవ్యరాశి కలిగిన ఆరు సాధనాలను అమర్చారు.
* **అతినీలలోహిత ఇమేజింగ్ టెలిస్కోప్** (**The UltraViolet Imaging Telescope - UVIT**)
* **సాఫ్ట్ ఎక్స్-రే ఇమేజింగ్ టెలిస్కోప్** (**Soft X-ray imaging Telescope - SXT**)
* **LAXPC ఇన్స్ట్రుమెంట్** (**The LAXPC Instrument**)
* **కాడ్మియం జింక్ టెల్యురైడ్ ఇమేజర్** (**Cadmium Zinc Telluride Imager - CZTI**)
* **స్కానింగ్ స్కై మానిటర్** (**Scanning Sky Monitor - SSM**)
* **ఆవేశ కణ మానిటర్** (**Charged Particle Monitor - CPM**)
ఆస్ట్రోశాట్ లో అమర్చిన ఈ ఉపకరణాల విషయంలో ఇస్రో శాస్త్రవేత్తలతో పాటు మరో నాలుగు యూనివర్సిటీల, కెనడియన్ స్పేస్ ఏజెన్సీ భాగస్వామ్యం ఉంది. ఈ ఉపగ్రహ జీవితకాలాన్ని ఐదు సంవత్సరాలుగా అంచనా వేస్తున్నారు.

## మూలాలు
* 28-08-2015 సాక్షి దినపత్రిక - (ఆస్ట్రోశాట్ ప్రయోగానికి రెడీ - ఖగోళ పరిశోధనల కోసం తొలి ప్రయత్నం)  

వర్గం:కృత్రిమ ఉపగ్రహాలు
వర్గం:ఇస్రో ప్రయోగించిన ఉపగ్రహాలు
వర్గం:ఇస్రో తయారుచేసిన ఉపగ్రహాలు
దివాన్ ఖవాటి రైల్వే స్టేషను

**దివాన్‌ ఖవాటి రైల్వే స్టేషను** కొంకణ్ రైల్వే లోని స్టేషను. ఇది సముద్ర మట్టానికి 99 మీటర్ల ఎత్తులో ఉంది. ఈ రైలు మార్గము (లైన్) లోని మునుపటి స్టేషను విన్హేరే, తదుపరి స్టేషను ఖేడ్.
ఈ స్టేషనుకు ఒక ప్లాట్‌ఫారం ఉంది. మొత్తం 6 రైలు బండ్లు ఇక్కడ ఆగుతాయి. 
## మూలాలు

వర్గం:కొంకణ్ రైల్వే స్టేషన్లు
వర్గం:కొంకణ్ రైల్వే
వర్గం:భారతదేశపు రైల్వే స్టేషన్లు
ఉత్తర కాపులపాలెం

**ఉత్తరకాపుల పాలెం** బాపట్ల జిల్లా నగరం మండలానికి చెందిన రెవెన్యూయేతర గ్రామం.

## గ్రామంలో విద్యా సౌకర్యాలు
ప్రభుత్వ పాఠశాల:- 2015, సెప్టెంబరు-26వ తేదీనాడు, ఈ గ్రామానికి చెందిన శ్రీ పోలిశెట్టి శ్రీనివాసరావు, సుబ్బారావు, ఈ పాఠశాల విద్యార్థుల సౌకర్యార్ధం ఒక నీటి శుద్ధి పరికరం, పుస్తకాలు, పళ్ళేలూ, గ్లాసులూ పంపిణీ చేసారు. 

## గ్రామ పంచాయతీ
ఉత్తర కాపులపాలెం, పూడివాడ గ్రామ పంచాయతీలోని ఒక శివారు గ్రామం.

వర్గం:నగరం మండలం లోని రెవిన్యూయేతర గ్రామాలు
బూసవారి పాలెం

**బూసవారి పాలెం** ప్రకాశం జిల్లా బల్లికురవ మండలానికి చెందిన గ్రామం.

## గ్రామానికి సాగు/త్రాగునీటి సౌకర్యం
ఊర చెరువు:- ప్రభుత్వం ఇటీవల ప్రతిష్ఠాత్మకంగా చేపట్టిన నీరు-చెట్టు కార్యక్రమంలో భాగంగా, 2015, సెప్టెంబరు-26వ తేదీనాడు, ఐదున్నర లక్షల వ్యయంతో, ఈ చెరువులో పూడికతీత కార్యక్రమం నిర్వహించారు. గ్రామంలోని రైతులు సారవంతమైన ఈ పూడిక మట్టిని ట్రాక్టర్లతో తమ పొలాలకు తరలించుకున్నారు. ఈ విధగా చేయుట వలన, చెరువులో నీటి నిలువ సామర్ధ్యం పెరుగుటయేగాక, తమ పొలాలకు రసాయనిక ఎరువుల వాడకం గణనీయంగా తగ్గుతుందని రైతులు సంతోషం వ్యక్తం చేస్తున్నారు. 

## గ్రామ పంచాయతీ
బూసవారి పాలెం గ్రామం, ముక్తేశ్వరం గ్రామ పంచాయతీ పరిధిలోని ఒక శివారు గ్రామం.

## గ్రామంలో ప్రధాన పంటలు
వరి, అపరాలు, కూరగాయలు

## గ్రామంలోని ప్రధాన వృత్తులు
వ్యవసాయం

## మూలాలు

## వెలుపలి లింకులు
ధూళిపాళ శ్రీరామమూర్తి

right|250px|thumb|ధూళిపాళ శ్రీరామమూర్తి
**ధూళిపాళ శ్రీరామమూర్తి** కృష్ణా జిల్లా, పెదపారుపూడి మండలంలోని ఏదులమద్దాలి (ఈదులమద్దాలి) గ్రామంలో 1918లో జన్మించాడు. తెలుగు, సంస్కృత భాషలలో ఎం.ఎ. చదివాడు. ద్రావిడభాషాశాస్త్రము, అలంకార శాస్త్రాలలో పి.ఓ.యల్. పట్టాలను పొందాడు. విద్వాన్ పరీక్ష ఉత్తీర్ణుడైనాడు. కరీంనగర్ ప్రభుత్వకళాశాలలో ప్రధాన సంస్కృతాంధ్ర అధ్యాపకునిగా పనిచేశాడు.
## రచనలు
# భువన విజయము - ఆంధ్ర విశ్వవిద్యాలయం వారు నిర్వహించిన నవలల పోటీలో ప్రథమ బహుమతి పొందిన నవల
# గృహరాజు మేడ -  ఆంధ్ర విశ్వవిద్యాలయం వారు నిర్వహించిన నవలల పోటీలో ప్రథమ బహుమతి పొందిన నవల
# శివానందలహరి (వ్యాఖ్యానములతో)
# శ్రీ శివత్రిశతి
# శ్రీమదాంధ్ర మహాభాగవతానుశీలనం
# విశ్వనాథ సాహితీ సూత్రం జీవుని వేదన
# మల్లికార్జున శతకము
# రాజరాజేశ్వర శతకము

## మూలాలు

వర్గం:కృష్ణా జిల్లా రచయితలు
వర్గం:1918 జననాలు
వర్గం:కృష్ణా జిల్లా ఉపాధ్యాయులు
అలా హజ్రత్ ఎక్స్‌ప్రెస్

అలా హజ్రత్ ఎక్స్ ప్రెస్ (14311/14312) రైలు వయా అహ్మదాబాద్ మీదుగా నడుస్తుండగా, 14321/14322 నెంబరు గల అలా హజ్రత్ ఎక్స్ ప్రెస్ రైలు వయా బిల్దీ మీదుగా నడుస్తుంటుంది. భారతీయ రైల్వే ల ఆధ్వర్యంలో నడిచే ఈ ఎక్స్ ప్రెస్ రైలు భారతదేశంలోని బరైలీ, భుజ్ మధ్య నడుస్తుంటుంది. ఇది ఈ సర్వీసు రైలు నం.14311-14321 లతో బరైలీ నుంచి భుజ్ వరకు, నం.14312-14322 లతో తిరుగు మార్గంలో ప్రయాణిస్తుంది.

## విషయ సూచిక

1 బోగీలు
2 సర్వీసు
3 రాక, బయలుదేరు సమయం
4 షెడ్యూలు చార్టు
5 మూలాలు

## బోగీలు

అలా హజ్రత్ ఎక్స్ ప్రెస్ రైలులో 13 రిజర్వుడు బోగీలు ( 10 స్లీపర్, రెండు 3 టైర్ ఏసీ, ఒక 2 టైర్ ఏసీ), 5 అన్ రిజర్వుడు బోగీలు ఉంటాయి. ఈ రైలు ఐ.జెడ్.ఎన్. లోకో షెడ్ కు చెందిన డబ్ల్యుడిఎం 3డి ఇంజిన్ కలిగి ఉంటుంది. ప్రయాణీకుల డిమాండ్ ను దృష్టిలో ఉంచుకుని బోగీల విభజన చేస్తారు. ప్రస్తుతానికి ఈ రైలు బోగీల విభజన ఈ విధంగా ఉంది: ఇంజిన్-జనరల్-జనరల్-ఎస్1-ఎస్2-ఎస్3-ఎస్4-ఎస్5-ఎస్6-ఎస్7-ఎస్8-ఎస్9-ఎస్10-బి1-బి2-ఎ-1-జనరల్-జనరల్-జనరల్.

## సేవలు

అలా హజ్రత్ ఎక్స్ ప్రెస్ రైలు మొత్తం 1543 కిలో మీటర్ల దూరాన్ని 32 గంటల్లో అధిగమిస్తుంది. 14312/14311 నెంబరు గల రైలు 1410 కిలోమీటర్ల దూరాన్ని 28 గంటల 10 నిమిషాల వ్యవధిలో అధిగమిస్తుంది. (14322/14321.) 

## రాక, బయలుదేరు సమయం

అలా హజ్రత్ ఎక్స్ ప్రెస్ 14311 రైలు తన ఆధార కేంద్రమైన బరైలీ (BE) నుంచి ఉదయం 06:05 గంటలకు బయలుదేరుతుంది. తన గమ్య స్థానమైన భుజ్ (BHUJ) స్టేషన్ కు మరుసటి రోజు మధ్యాహ్నం 02:00 గంటలకు చేరుతుంది. అలా హజ్రత్ ఎక్స్ ప్రెస్14312 నెంబరు గల రైలు తిరుగ ప్రయాణంలో భుజ్ (BHUJ) నుంచి మధ్యాహ్నం 12.25 గంటలకు బయలుదేరి బరైలీ (BE) స్టేషన్ కు మరుసటి రోజు రాత్రి 08:30 గంటలకు చేరుతుంది. ఈ రైలు తన ప్రయాణంలో ఇరు మార్గాల్లో కలిపి మొత్తం 42 స్టేషన్లలో ఆగుతూ తన గమ్య స్థానాలకు చేరుతుంటుంది.

## షెడ్యూలు చార్ట్

## మూలాలు

వర్గం:భారతీయ రైల్వేలు ప్రయాణీకుల రైళ్లు
వర్గం:భారతీయ ఎక్స్‌ప్రెస్ రైళ్ళు
వర్గం:పశ్చిమ మధ్య రైల్వే జోన్
వర్గం:పశ్చిమ మధ్య రైల్వే ఎక్స్‌ప్రెస్ రైళ్లు
వర్గం:గుజరాత్ రైలు రవాణా